open-index/open-wikipedia-markdown huggingface dataset:
లష్కరే తోయిబా

కుడి|thumb|300x300px|2001 సెప్టెంబరు 11.లో అమెరికాపై జరిగిన దాడి తర్వాత ఇస్లామిక్ తీవ్రవాద దాడులు జరిగిన దేశాలు.
**లష్కరే తోయిబా** దక్షిణాసియాలో ప్రాబల్యం ఉన్న ఒక ఇస్లామిక్ తీవ్రవాద సంస్ధ. హఫీజ్ మహమ్మద్ సయీద్, జఫర్ ఇక్బాల్ లు కలిసి ఈ సంస్ధను స్ధాపించారు.

2001 లో భారత పార్లమెంటుపై దాడి, 2008 ముంబై ఉగ్రవాద దాడులు, 2019లో పుల్వామాలో భారత సైనిక దళాలపై జరిగిన దాడికి ఈ సంస్థ కారణమంటూ భారతదేశం ఆరోపణలు చేసింది. కాశ్మీర్ ను భారతదేశం నుంచి విడదీసి పాకిస్థాన్ లో కలపడం ఈ సంస్థ ఉద్దేశ్యంగా పేర్కొంది.

ఈ సంస్థను పాకిస్థాన్ లో నిషేధించినా దీని అనుబంధ రాజకీయ సంస్థ జమాత్ ఉద్దవా మాత్రం అప్పుడప్పుడు నిషేధాలకు గురైంది. అయినా ఇది తన గుట్టుచప్పుడు కాకుండా కార్యకలాపాలు నిర్వహిస్తోంది.

## ముఖ్య నాయకులు
* హఫీజ్ మహమ్మద్ సయీద్ - లష్కర్ తోయిబా వ్యవస్థాపకుడు, ఇంకా దీనికి అనుబంధ రాజకీయ సంస్థ జమాత్ ఉద్దవా కు అధ్యక్షుడు కూడా.
* అబ్దుల్ రెహమాన్ మక్కి - పాకిస్థాలో నివాసం. లష్కరే తోయిబాకు రెండో కమాండింగ్ అధికారి. హఫీజ్ కి బావమరిది.

## మూలాలు


వర్గం:ఇస్లామిక్ ఉగ్రవాద సంస్ధలు
వర్గం:భారతదేశంలో ఉగ్రవాద చర్యలు చేసిన సంస్థలు
హిజ్బుల్ ముజాహిదీన్

**''హిజ్బుల్ ముజాహిదీన్** (, 'Ḥizb al-Mujāhidīn ) అనే ఇస్లామిక్ తీవ్రవాద సంస్ధను పాకిస్తాన్ కి చెందిన ఐ.ఎస్.ఐ సహకారంతో ఎహ్సాన్ దార్ 1998 స్ధాపించాడు. ఈ సంస్ధ కాశ్మీరులో తీవ్రవాదాన్ని ప్రోత్సహిస్తోంది. దీని ప్రధాన కార్యాలయం పాక్ ఆక్రమిత కాశ్మీరులోని మజఫ్ఫరాబాదు లో ఉంది. ఈ సంస్ధ ప్రస్తుత అధ్యక్షుడు సయీద్ సలాహుదీన్. ఇతడు ప్రస్తుతం పాకిస్తాన్ లో స్వేచ్ఛగా తిరుగుతున్నాడు.ఇతడు ఐక్య జీహాద్ సంఘానికి అధ్యక్షుడు.
డిసెంబరు 30, 2009 న సోపోర్, బారాముల్లా జిల్లాలలో CRPF జవాన్ల మీద హిజ్బుల్ సభ్యులు కాల్పలు జరిపి నలుగురిని చంపారు. అక్కడ కొత్తగా నిర్మించిన రోడ్డును ప్రారంభించేందుకు వచ్చిన CRPF జవాన్ల మీద ఈ దాడి జరిగింది. అందరూ గాయపడ్డారు.
డిసెంబరు 16, 2009 న నలుగురు హిజ్బుల్ తీవ్రవాదులు షోపియాన్ జిల్లాలో 20 ఏళ్ళ బాలికను చంపారు. తీవ్రవాదులు మొహమ్మద్ మక్బూల్ మిర్ ఇంట్లోకి చొరబడి అతడి కూతురు షీరజా అక్తర్ ని కాల్చగా ఆమె తన తండ్రి ముందే తుది శ్వాస విడిచింది.
## మూలాలు

వర్గం:ఇస్లామిక్ ఉగ్రవాద సంస్ధలు
వర్గం:భారతదేశంలో ఉగ్రవాద చర్యలు చేసిన సంస్థలు
అల్‌ఖైదా

**అల్‌ఖైదా** ఒక ఇస్లామిక్ తీవ్రవాద సంస్ధ. ఒసామా బిన్ లాడెన్ ఈ సంస్థ వ్యవస్థాపక అధ్యక్షుడు.




## మూలాలు

వర్గం:ఇస్లామిక్ ఉగ్రవాద సంస్ధలు
వెల్లంకి నాగినీడు

**వెల్లంకి నాగినీడు** లేదా ** నాగినీడు ** ఒక తెలుగు సినిమా నటుడు.

## నేపధ్యము
వెల్లంకి నాగినీడు విజయవాడ దగ్గర ఉయ్యూరు మండలం, కలవపాములలో జన్మించాడు. రసాయన శాస్త్రంలో డిప్లొమా చేశాడు. ఎల్.వి.ప్రసాద్ గారికి దగ్గర బంధువు.ప్రసాద్ ల్యాబ్‌కి జనరల్ మేనేజర్‌గా చేస్తున్నాడు. నటన పై తనకి మిక్కిలి ఆసక్తి. ఆయన ఎన్టీఆర్‌కి వీరాభిమాని. తమిళ దర్శకుడు తంగర్ బచ్చన్ తీసిన పల్లికూడమ్ అనే చిత్రంలో నటించేశారు. ప్రముఖ దర్శకుడు ఎస్. ఎస్. రాజమౌళి మర్యాదరామన్న చిత్రంలో ప్రధాన పాత్ర అయిన రామినీడు పాత్ర పొషించి అందరి ప్రశంసలను పొందారు.

## నటించిన చిత్రాలు
### తెలుగు
*మర్యాదరామన్న (2010)
* నందీశ్వరుడు (2012)
*మిర్చి (2013)
* అడ్డా (2013)
* జై శ్రీరామ్ (2013)
* కొలంబస్ (2015)
*బెంగాల్ టైగర్ (సినిమా) (2015)
* ఓయ్ నిన్నే (2017)
* గల్ఫ్ (2017)
* బ్యాండ్ బాజా (2018)
* ఆటగాళ్ళు (2018)
* అర్జున్ సురవరం (2019)
* మోసగాళ్ళు (2021)
*దేవరకొండలో విజయ్ ప్రేమ కథ (2021)
* రంగ రంగ వైభవంగా (2022)
* రాజు గారి అమ్మాయి నాయుడు గారి అబ్బాయి (2024)
* సీతా కళ్యాణ వైభోగమే (2024)
* సత్యభామ (2024)
* ఓఎంజీ (2024)
* డర్టీ ఫెలో (2024)
* లైలా (2025)

## వెబ్‌సిరీస్‌

## మూలాలు

## పురస్కారాలు
*2010 - నంది ఉత్తమ ప్రతినాయకుడు, మర్యాద రామన్న సినిమాకు గానూ

## బయటి లంకెలు

వర్గం:తెలుగు సినిమా నటులు
వర్గం:కృష్ణా జిల్లా సినిమా నటులు
వర్గం:తెలుగు సినిమా ప్రతినాయకులు
వర్గం:తమిళ సినిమా నటులు
వర్గం:నంది ఉత్తమ ప్రతినాయకులు
రావెళ్ళ వేంకటరంగ అప్పస్వామి నాయుడు

బ్రిటిష్ వారి పాలనలో **రావెళ్ళ వేంకటరంగ అప్పస్వామి నాయుడు** బహుప్రశంసలు పొందిన జమీందారు. 1854 నుండి 1869 వరకు ప్రజారంజకముగా పాలించిన నాయుడు బహుముఖ ప్రజ్ఞాశాలి. తమిళదేశమున తిరునెల్వేలి మండలంలో ఇలైయరసనందాల్ జమీందారీ రావెళ్ళవారిది.

## వంశము
రావెళ్ళ వారు తొలుత కాకతీయ చక్రవర్తులకడ పిమ్మట ముసునూరి వారికడ ప్రసిద్ధిగాంచిన శూరులు. కాపానీడి మరణానంతరము వీరందరు విజయనగరము తరలిపోయిరి. విజయనగరమునకు వలస పోయిన పిమ్మట రావెళ్ళ వంశీకులు సాళువ, తుళువ, అరవీటి రాజులకడ సేనానులుగా, సామంతరాజులుగా సేవచేసి యశః కీర్తులు పొందిరి. ముఖ్యముగా అరవీటి రాజులకాలములో శ్రీశైలమును, దూపాటిసీమను 1364 నుండి పరిపాలింఛిరి.

## పూర్వీకులు
గోడచాటు కమ్మవంశమునకు చెందిన వీరమల్లప్ప నాయుడు విజయనగర చక్రవర్తి శ్రీకృష్ణదేవరాయలు సామంతుడు. తిరువాన్కూరు, కళ్ళికోట మధ్య ప్రాంతమును పాలించాడు. 6,000 కాల్బలము. 400 అశ్విక దళమునకు అధిపతి. అదోని దుర్గమును సాధించి రాయలవారి అభిమానమునకు పాత్రుడయ్యాడు. పలు యుద్ధములలో ముస్లిం సేనలను ఓడించి సోరంగిపురమును జాగీరుగా పొందాడు. తళ్ళికోట యుద్ధానంతరము తురుష్కులకు తలొంచని రావెళ్ళ వారు తిరుచినాపల్లి చేరి నాయక రాజుల కొలువులో సర్దారులుగా చేరారు. రావెళ్ళవారి ప్రవర్తనకు, స్వాభిమానానికి ముగ్ధులైన మధుర నాయకుడు తంజావూరు నాయకునితో కలిగిన మనస్పర్ధలు తొలగించుటకు వారిని పంపాడు. కార్యసాధకులైన రావెళ్ళ వారికి మధుర నాయకుడు తిరుకొట్టుపల్లి జాగీరు, కొవిల్ వాడి కోట, చుట్టుపక్క గ్రామాలు వ్రాసిచ్చాడు. కొంతకాలానికి మధుర, తంజావూరు నాయకులులకు తిరిగి భేదాలు తలెత్తాయి.రావెళ్ళ వారు రంగములోనికి దిగి తగవు పరిష్కారము చేశారు కాని ప్రాణనష్టము జరిగింది. వారి శూరత్వానికి, విశ్వాసమునకు సంతసించిన నాయకుడు తిరునెల్వేలి మండలంలోని ఇలైయరసనందాల్, 18 గ్రామాలు జాగీరుగా ఇచ్చాడు.

## జమీందారులు
మధుర నేలిన చందా సాహెబ్ రావెళ్ళ వారి జాగీరును జమీందారీగా మార్చాడు. వీరమల్లప్ప నాయుని తొమ్మిదవ తరములో లక్ష్మీ అమ్మాళ్ తన భర్త యుద్ధములలో చేసిన రక్తపాతానికి పరిహారముగా రెండు వేల ఎకరములు బ్రాహ్మణులకు అగ్రహారముగా ఇచ్చింది. అదే ఇప్పటి లక్ష్మీ అమ్మాళ్ పురం. బ్రిటిష్ వారు వచ్చేసమయానికి జమీందారీ పెరియ కస్తూరి రంగప్పస్వామి నాయుడు ఆధీనములో ఉన్నది (1792-1810). తరువాత కస్తూరి రంగప్పస్వామి నాయుడు-1 (1810-1822) కాలములో జమీందారీ రెండుగా విభజింపబడింది. అప్పస్వామి నాయుడు (1822-1854) పలు సేవలు చేశాడు. సత్రములు కట్టించాడు. చెరువులు, బావులు తవ్వించాడు. ఈతని కాలములో జమీందారీ సుభిక్షముగా ఉంది. లక్ష్మీ విలాస్ కు పలు హంగులు సమకూర్చాడు. వేంకటరంగ అప్పస్వామి నాయుడు-1 (1854-1869) కళ్యాణ మహల్, సుబ్రహ్మణ్యస్వామి గుడి కట్టించాడు. కస్తూరి రంగ అప్పస్వామి నాయుడు-2 (1869-1900) బహుభాషావేత్త. సంస్కృతము, తెలుగు, తమిళము, హిందూస్తానీ భాషలలో ప్రావీణ్యత గలదు. డేశమంతటా పర్యటించాడు. యూరోపియనులతో మంచి సాన్నిహిత్యము గలదు. జిల్లా అధికారులతో, పాలకులతో మంచి సంబంధాలుండేవి. మిగతా జమీందార్లు నాయుని చాలా గౌరవముతో చూసేవారు. ఎన్నో దానాలు చేశాడు. 1876లో వచ్చిన పెద్ద కరవు సమయములో పేదవారిని ఆదుకున్నందుకు బ్రిటిష్ ప్రభుత్వము ప్రశంసాపత్రము ఇచ్చింది.

వేంకటరంగ అప్పస్వామి నాయుడు -2 1877లో జన్మించాడు. స్ఫురద్రూపి. అందగాడు. తిరునెల్వేలి హిందూ కళాశాలలో చదివాడు. తెలుగు, తమిళము, ఆంగ్ల భాషలలో ప్రావీణ్యుడు. ఆంగ్లములో పద్యరచన చేసేవాడు. వీణ వాయించడములో దిట్ట. 23 సంవత్సరముల వయసులో తండ్రి మరణించాడు. ఆస్థానము ప్రజారంజకముగా నడిపాడు. దానధర్మాలకు ప్రసిద్ధుడు. జమీందారీలో 32,000 ఎకరములు ఉన్నాయి. ప్రభుత్వానికి 15,000 రూపాయలు పేష్కష్ కట్టేవాడు.

## మూలాలు

వర్గం:1877 జననాలు
వర్గం:జమీందారులు
వర్గం:తమిళనాడు తెలుగువారు
మంతెన వెంకటరాజు

right|thumb|250px
**మంతెన వెంకటరాజు** (1904-1968) ప్రముఖ స్వాతంత్ర్య యోధుడు.

గుంటూరు జిల్లా బాపట్ల తలూకా మంతెనవారిపాలెంలో జన్మించాడు.పదిహేడు సంవత్సరముల వయసులోనే స్వాతంత్ర్య ఉద్యమ స్ఫూర్తితో జాతీయ కళాశాల చదువు వదిలి వేశాడు. పలు సత్యాగ్రహోద్యమాలలో పాల్గొన్నాడు. పలుమార్లు కారాగార శిక్ష అనుభవించాడు. 1938లో రాజకీయ పాఠశాల నడిపి ఎంతోమంది యువకులకు స్వాతంత్ర్యోద్యమ స్ఫూర్తి నూరిపోశాడు. 1934లోనే హరిజనులకు దేవాలయప్రవేశము చేయించాడు. సమీపములోని కర్లపాలెములో వితంతు వివాహాలు, కులంతర వివాహాలు జరిపించాడు. గ్రామాలలో త్రాగునీటికై బావులు త్రవ్వించాడు.

1940 లో కుచిపూడి గ్రామంలో జరిగిన వ్యక్తి సత్యాగ్రహంలో కళా వెంకట్రావు, కల్లూరి చంద్రమౌళి, శరణు రామస్వామి చౌదరి వంటి స్వాతంత్ర్య యోద్గులతో కలిసి ప్రారంభించగా వీరికి 300 రూపాయలు జరిమాన, ఆరు నెలలు జైలు శిక్ష విధించారు

1946లో బాపట్ల నుండి శాసనసభ్యునిగా 1962 వరకు కొనసాగాడు. పలువురు ముఖ్యమంత్రులు రాజుగారి ఆశీస్సులు, సలహాలు తీసుకునేవారు. తాను నమ్మిన సిద్ధాంతాలకు కట్టుబడి 1962లో 58 సంవత్సరముల వయసులో రాజకీయముల నుండి విరమించాడు. రాజు జీవితము ఎందరికో ఆదర్శప్రాయము.

వర్గం:1904 జననాలు
వర్గం:1969 మరణాలు
వర్గం:గుంటూరు జిల్లా స్వాతంత్ర్య సమర యోధులు
వర్గం:గుంటూరు జిల్లా నుండి ఎన్నికైన శాసన సభ్యులు
వర్గం:మద్రాసు ప్రెసిడెన్సీలో శాసన సభ్యులుగా పనిచేసిన ఆంధ్రప్రదేశ్ వ్యక్తులు
వర్గం:ఆంధ్ర రాష్ట్రంలో శాసన సభ్యులు
వర్గం:గుంటూరు జిల్లా సంఘ సంస్కర్తలు
పెమ్మసాని నందస్వామిదురై కొండలరాయస్వామి నాయుడు

పెమ్మసాని నందస్వామిదురై కొండలస్వామి నాయుడు బ్రిటిష్ వారి కాలములో తమిళదేశములోని కురివికులము జమీందారు. 1878లో జన్మించాడు. 
.

## వంశము
పెమ్మసాని వంశము నాయకులు దక్షిణభారతదేశమందు, ముఖ్యముగా విజయనగర సామ్రాజ్య కాలములో గండికోట పాలకులుగా, ప్రశస్తమగు సేనాధిపతులుగా పేరుప్రఖ్యాతులుగాంచిరి. వీరి పూర్వీకులు కమ్మనాటిలోని బెల్లంకొండకు చెంద ముసునూర్ల గోత్రీకులు. 1370వ సంవత్సరములో ఓరుగల్లు పతనమైన పిమ్మట వీరు విజయనగరమునకు తరలిపోయి ఆ తరువాత మూడు శతాబ్దములు దక్షిణభారతదేశమును, హిందూమతమును రక్షించుటకు పాటుపడిరి.

## పూర్వీకులు
నాయుని పూర్వీకులు విజయనగర రాజ్యములో గండికోటను పాలించిన పెమ్మసాని నాయకులు. తళ్ళికోట యుద్ధము తరువాత పెమ్మసాని వారి ప్రాభవము తగ్గినది. అయిననూ రాజ్యావశేషములను కాపాడుతూ పెనుకొండ అరవీటి రాజులకు యుద్ధములలో తోడ్పడుతూ తెలుగు వారి మానాభిమానాలు కాపాడారు. వీరిలో పెద వీరప్ప నాయుడు మధురనేలుతున్న విశ్వనాథ నాయకుడు వద్ద చేరతాడు. విశ్వనాథుడు పెద వీరప్పను చాలా గౌరవముతో ఆదరించాడు. కురువి కులము జాగీరు వ్రాసి ఇచ్చాడు. అచట అప్పటికే పాతుకుపోయివున్న కురువి తలైవన్ అనునతడు పెదవీరప్పను దరికి రానీయలేదు. జరిగిన ఘర్షణలో తలైవన్ మరణిస్తాడు. విశ్వనాథుడు నెలకొల్పిన 72 మన్నారీయ పలయపట్టులలో కురువి కులము మొదటిది. రెండవది ఇలయరసనందాల్.

పెద్దవీరప్పకేరళదేశ దండయాత్రను విజయవంతముగా చేసి విశ్వనాథుని మన్ననలు పొందుతాడు. మధుర ముస్లిముల పాలనలోకి వచ్చినపుడు కురివికులము జమీందారీగా మార్చబడింది. తరువాత వచ్చిన బ్రిటిష్ వారు
కురువికులమును కట్టుగుత్తగై జమీందారీగా గుర్తించారు. బ్రిటిష్ వారి సమయములో తిమ్మనందాయస్వామి నాయుడు జమీందారు.

తిమ్మనందాయస్వామి దైవచింతనాపరుడై 19సంవత్సరముల వయసుగల కొడుకు కొండలరాయస్వామికి జమీందారీ భారము అప్పగించాడు. తిరునెల్వేలి హిందూ కళాశాలలో చదివిన కొండలరాయస్వామి తాలూకా, జిల్లా బోర్డులలో సభ్యునిగా ప్రశంసాయుతమైన పాత్ర నిర్వహించాడు. ప్రజాభ్యుదయమునకు పాటుబడ్డాడు. కురువి కులము పట్టణం యూనియన్ గా ఏర్పడినప్పుడు నాయుడు అధ్యక్షునిగా చేయబడ్డాడు. ప్రిన్స్ ఆఫ్ వేల్స్ భారత సందర్శన సందర్భముగా ఒక పాఠశాల కేవలము పేదవారికై ప్రారంభించాడు. సంస్కృతము, తెలుగు, తమిళము, ఆంగ్లము భాషలలో మంచి ప్రావీణ్యముగలదు. ఒక ఆదర్శ జమీందారుగా అందరిచే పరిగణింపబడ్డాడు.

## మూలాలు

వర్గం:1878 జననాలు
వర్గం:జమీందారులు
వర్గం:విజయనగర సామ్రాజ్యం
అంగచూషణ

[thumb|250px|right|[కామసూత్రలో చిత్రించిన ముఖరతి భంగిమ.]]

**ముఖరతి** **అంగచూషణ** అనేది రతిలో భాగం. సంభోగానికి ముందు ఒకరినొకరు ఉత్తేజ పరిచే ప్రక్రియ. ఇందులో స్త్రీ, పురుషుడి జననాంగాన్ని, పురుషుడు, స్త్రీ జననాంగాన్ని నోటితో ప్రేరేపించడం జరుగుతుంది. స్తీ, ద్వారా జరుపబడే **అంగచూషణ**ని **ఫెలేషియో** అని, పురుషుడు జరిపే అంగచూషణని **కన్నిలింగస్**అని అంటారు. జననేంద్రియాల్ని కాకుండా ఇతర శరీర భాగాల్ని నోటితో లేదా నాలుకతో ప్రేరేపించడాన్ని ముఖరతిగా భావించరు. ఇది రతి ప్రక్రియకు ముందు సహాయకారిగా ఉపయోగిస్తారు. సాధారణమైన రతి భంగిమలు దీనికి సరిపోతాయి. చాలా దేశాల సంస్కృతులలో ముఖరతిని నిషేధించాయి. స్వలింగ సంపర్కులు, కూడా అంగ చూషణకు పాల్పడటం పరిపాటి.

* **గర్భం**: స్త్రీలు జరిపే ఫెలేషియో ఒక్కొక్కప్పుడు పురుషుడి వీర్యాన్ని మింగడం జరుగుతుంది. దీని వలన ఆమెకు గర్భం ధరించడం జరుగదు. వీర్యం జీర్ణాశయంలో విచ్ఛిన్నం అయిపోతుంది. జీర్ణవ్యవస్థకు **జననేంద్రియ వ్యవస్థకు** ఎటువంటి సంబంధం లేదు.
* **సుఖ వ్యాధులు**: అయితే ఒకరి ఉండి మరొకరికి కొన్ని సుఖ వ్యాధులు, మానవ పాపిల్లోమా వైరస్, ఎయిడ్స్ వ్యాపిస్తాయి. నోటిలో ఏవైనా పుండ్లు లేదా గాయాలు ఉంటే వీటి వ్యాప్తి జరిగే అవకాశాలు ఎక్కువగా ఉంటాయి. అందువలన జననేంద్రియాల **పరిశుభ్రత** చాలా అవసరం.

అంగ చూషణం లేదా నోటితో చేసే లైంగిక కార్యం **[[సంభోగం]]**లో ఒక భాగం మాత్రమే. స్త్రీ, పురుషుని అంగాన్ని తన నోటిలో చొప్పించుకుని అతన్ని ప్రేరింప చేయడం, లేదా పురుషుడు స్త్రీ యోనిలోకి నోటితో స్త్రీని ప్రేరేపించడం అన్నమాట. ఆంగ్లంలో, **నోటిసంభోగానికి** (స్తీ నోట్లో అంగాన్ని పెట్టుకుని సుఖించే దాన్ని) **ఫెలేషియో**, (పురుషుడు నాలుకతో చేసే యోని సంభోగం) **కన్నీలింగస్** అని పేర్లు. జననేంద్రియాల్ని కాకుండా ఇతర శరీర భాగాల్ని ప్రేరేపించడాన్ని నోటితో ముద్దులు పెట్టడం లాంటివి చేసినా అవి నోటి సంభోగంగా పరిగణింపబడదు. మామూలుగా, నోటితో చేసే సంభోగం అసలు క్రియకు సహాయకారిగా ఉపయోగ పడుతుంది. దీన్నే ఫోర్ ప్లే అంటారు. ఇందుకు సాధారణమైన రతి భంగిమలు సరిపోతాయి. స్త్రీలు జరిపే ఫెలేషియోలో ఒక్కొక్కప్పుడు పురుషుడి వీర్యాన్ని స్త్రీ, మింగడం జరుగుతుంది. దీని వలన ఆమెకు గర్భం ధరించడానికి తద్వారా పిల్లలు కలగడానికి అవకాశం లేనే లేదు. వీర్యం ఆమె జీర్ణాశయంలో విచ్ఛిన్నం అయిపోతుంది. జీర్ణవ్యవస్థకు జననేంద్రియ వ్యవస్థకు ఎటువంటి సంబంధం లేదు. అయితే, కొన్ని సుఖ వ్యాధులు, మానవ పాపిల్లోమా వైరస్, ఎయిడ్స్ వ్యాపిస్తాయి. నోటిలో ఏవైనా పుండ్లు లేదా గాయాలు ఉంటే వీటి వ్యాప్తి జరిగే అవకాశాలు ఎక్కువగా ఉంటాయి. అందువలన జననేంద్రియాల పరిశుభ్రత అంగచూషణకు పాల్పడే జంటకు చాలా అవసరం.

## చిత్ర మాలిక

Image:Achille Devéria erotism.jpg|16వ, శతాబ్దంలో గొప్పింటి పార్టీమధ్యలో, దొంగతనంగా, (ఆబగా) యోని చీకడం/చీకించుకోవడం చేస్తున్న జంట. చిత్రపటం గీసిన వారు ఫరాన్సెస్కో హేయెజ్
File:KamaSutra08.jpg|కామసూత్రలో పేర్కొనబడ్డ అంగ చూషణ విపరీత భంగిమ.
Image:Édouard-Henri Avril (20).jpg|అంగ చూషణ చిత్రం గీసిన వారు Édouard-Henri Avril.
Image:Hayez02.jpg|పురుషుడి పైకెక్కి, తన యోని ని, అతని నోటికి అందించి సుఖపడుతున్న వనిత. చిత్రం గీసిన వారు ఫ్రాన్సిస్కో హాయెజ్

## మూలాలు

## యితర లింకులు
ఆంగ్ల వికీలో భాగం

వర్గం:శరీర ధర్మ శాస్త్రము
వర్గం:రతి భంగిమలు
వర్గం:లైంగిక విద్య
శాశ్వత ఖాతా సంఖ్య

thumb|260x260px|శాశ్వత ఖాతా సంఖ్య (PAN) కార్డు నమూనా
**శాశ్వత ఖాతా సంఖ్య** (ఆంగ్లం: **Permanent Account Number**) ఇది పాన్‌ కార్డుగా అందరికి పరిచయం. PAN Card అనేది అక్షరాలు అంకెలు కలగలిసి ఉన్న యునిక్ సంఖ్యని భారత ఆదాయ పన్ను చట్టం 1961 ప్రకారం గుర్తింపబడిన న్యాయబద్దమైన ఎంటిటీస్ కు జారీ చేయబడుతుంది. ఇది భారతీయ ఆదాయపు పన్ను విభాగం (ఇండియన్ ఇన్ కమ్ టాక్స్ డిపార్త్ మెంట్) జారీ చేస్తుంది. ఇది గుర్తింపు పత్రంగా కూడా ఉపయోగపడుతుంది.

బ్యాంక్ అకౌంట్ ప్రారంభం, ఆదాయం పన్ను పరిధిలోకి వచ్చే జీతం లేదా బోధనా రుసుములను తీసుకొనుటకు, పరిమితికి మించి కొనే లేదా అమ్మే ఆస్తులే కాకుండా దాదాపు అన్నిఆర్థిక లావాదేవీలకు ఈ సంఖ్య తెలియజేయటం తప్పని సరి. దీని ముఖ్యోద్దేశం అధిక విలువ కలిగిన వ్యక్తుల ఆర్థిక లావాదేవీలను పసిగట్టి తద్వారా పన్ను ఎగవేతలను అరికట్టటం.

శాశ్వత ఖాతా సంఖ్య అనేది యునిక్, జాతీయ, శాశ్వతం. ఈ సంఖ్య కలిగిన వారి చిరునామా ఒక రాష్ట్రం నుండి మరొక రాష్ట్రమునకు మారినప్పటికీ ఈ సంఖ్య మాత్రం మారదు. పాన్ కార్డు పొందడానికి, సవరణలకు ఉపయోగపడే వెబ్సైట్ లు: 

* https://www.incometaxindia.gov.in/Pages/tax-services/apply-for-pan.aspx
* https://www.tin-nsdl.com/services/pan/pan-index.html 

## పాన్‌-ఆధార్‌ లింక్‌
పాన్‌ ఉన్న ప్రతి వ్యక్తీ దానికి ఆధార్‌ సంఖ్యను అనుసంధానం చేయాలి. దీనికి గడువు 2022 మార్చి 31. ఆ తర్వాత రూ.500-1000 వరకు జరిమానా ఉంటుందని కేంద్ర ప్రత్యక్ష పన్నుల బోర్డు ప్రకటించింది. ఆధార్‌తో అనుసంధానం చేయని పాన్‌లన్నీ ఇన్‌యాక్టివ్‌గా మారతాయి.

మీ పాన్ ఆధార్ తో అనుసంధానమైనదీ లేనిది చూడడానికి https://www.pan.utiitsl.com/panaadhaarlink/forms/pan.html/panaadhaar  లింక్ ఉపయోగపడుతుంది. అలాగే ఇంకా అనుసంధానం కానట్లయితే పాన్ సంఖ్య, ఆధార్ వివరాలు సిధ్ధంచేసుకుని https://www.pan.utiitsl.com/panaadhaarlink/forms/pan.html/panaadhaar  సందర్శించండి.

## ఇవీ చదవండి

* నేషనల్ సెక్యూరిటీస్ డిపాజిటరీస్ లిమిటెడ్

## మూలాలు
వర్గం:ఆదాయ పన్ను శాఖ
వర్గం:ఆర్థిక శాస్త్రము
వర్గం:పదజాలం
లింగం (వ్యాకరణం)

భాషాశాస్త్రంలో, వ్యాకరణ లింగ వ్యవస్థ అనేది నామవాచక తరగతి వ్యవస్థ యొక్క ఒక నిర్దిష్ట రూపం.  ఇక్కడ నామవాచకాలు లింగ వర్గాలకు కేటాయించబడతాయి. వ్యాకరణ లింగం ఉన్న భాషలలో, చాలా లేదా అన్ని నామవాచకాలు స్వాభావికంగా లింగం అని పిలువబడే వ్యాకరణ వర్గం యొక్క ఒక అంశాన్ని కలిగి ఉంటాయి.  ఇచ్చిన భాషలో ఉన్న అంశాలు, వీటిలో సాధారణంగా రెండు లేదా మూడు ఉంటాయి, వాటిని ఆ భాష యొక్క లింగాలు అంటారు.

కొంతమంది రచయితలు "వ్యాకరణ లింగం" అనే పదాన్ని "నామవాచక తరగతి" యొక్క పర్యాయపదంగా ఉపయోగిస్తారు,  మరికొందరు ప్రతిదానికి వేర్వేరు నిర్వచనాలను ఉపయోగిస్తారు. ఒక భాషలోని విభక్తులు ఏవీ లింగం లేదా లింగానికి సంబంధించినవి కానప్పుడు చాలా మంది రచయితలు "నామవాచక తరగతులు" అని ఇష్టపడతారు. ఒక అంచనా ప్రకారం, ప్రపంచంలోని దాదాపు సగం భాషలలో లింగం ఉపయోగించబడుతుంది.   ఒక నిర్వచనం ప్రకారం: "లింగాలు అనుబంధ పదాల ప్రవర్తనలో ప్రతిబింబించే నామవాచకాల తరగతులు."

## అవలోకనం
వ్యాకరణ లింగం ఉన్న భాషలలో సాధారణంగా రెండు నుండి నాలుగు వేర్వేరు లింగాలు ఉంటాయి, కానీ కొన్నింటిలో 20 వరకు ఉంటాయి.[

సాధారణ లింగ విభజనలలో పురుష, స్త్రీ; పురుష, స్త్రీ మరియు నపుంసక;  ఉన్నాయి.

భాష మరియు నిర్దిష్ట పదాన్ని బట్టి, వ్యాకరణ లింగం యొక్క కేటాయింపు నామవాచకం యొక్క అర్థంతో పరస్పర సంబంధం కలిగి ఉండవచ్చు (ఉదా., "స్త్రీ" సాధారణంగా స్త్రీలింగం) లేదా పూర్తిగా ఏకపక్షంగా ఉండవచ్చు. 

సాధారణంగా ప్రతి నామవాచకం లింగాలలో ఒకదానికి కేటాయించబడుతుంది మరియు ఒకటి కంటే ఎక్కువ లింగాలలో కొన్ని లేదా నామవాచకాలు ఉండవు.

## తెలుగు భాషలో లింగం
సంస్కృతంలో లింగం - పుంలింగం, స్త్రీలింగం, నపుంసకలింగం అని మూడు రకాలుగా ఉన్నాయి. అక్కడ లింగ వివక్ష చేసే విధానం శబ్దాన్ని ఆశ్రయించి ఉంటుంది.

తెలుగులో లింగాన్ని నిర్ణయించే విధానం అర్థాన్ని ఆశ్రయించి ఉంటుంది.

పుంలింగం, స్త్రీలింగం, నపుంసకలింగం, సామాన్య లింగము అని నాలుగు రకములు ఉన్నాయి.

# **మహద్వాచకములు** - పురుషులను వారి విశేషణములను తెలియజేయు పదములు మహద్వాచకములు. వీటిని **పుంలింగం** అని అంటారు - రాముడు, ధీరుడు.
# **మహతీ వాచకములు** - స్త్రీలను వారి విశేషణములను తెలియజేయు పదములు మహాతీ వాచకములు - వీటిని స్త్రీలింగం అని అంటారు - సీత, బుద్ధిమంతురాలు.
# **అమహద్వాచకములు** - పశు పక్షాదులను తెలియజేయు శబ్దములు అమహద్వాచకములు. వీటిని నపుంసకలింగం అని అంటారు - చెట్టు, రాయి, కాకి.

## మూలాలు

వర్గం:తెలుగు వ్యాకరణం
పురుషాలు

సంస్కృతంలో కర్తను బట్టి పురుషలు మూడు విధములు.

1. **ప్రథమ పురుష** - ప్రస్తుతము ఎదురుగా లేకుండ, పరోక్షములో నున్న కర్తను తెలియజేయునది ప్రథమ పురుష. ఉదా - అతడు, ఆమె, వారు, అది.
2. **మధ్యమ పురుష**- ఎదుటనున్న కర్తను తెలియజేయునది మధ్యమ పురుష - నీవు, మీరు.
3. **ఉత్తమ పురుష** - ఎవరికి వారే కర్తలుగాగల పదములు - నేను, మేము.
ఈ సూత్రాన్ని గుర్తు పెట్టుకునేందుకు ఒక కొండగుర్తు  
**"వాడు ప్రధముండ, నువ్వు మధ్యముండ, నేను ఉత్తముండ"**
ఈ దిగువ సూత్రం కూడా గుర్తుంచుకోదగినదే.
"తన్ను ఉత్తమ, ఎదుట మధ్యమ, ఎక్కడెక్కడో ప్రధమ"

తెలుగు భాషలో కూడా పురుషాలు మూడు రకాలు

1) ప్రథమ పురుష

2) మద్యమపురుష

3) ఉత్తమ పురుష

వర్గం:సంస్కృత పదజాలము
వర్గం:సంస్కృత భాష

వర్గం:వ్యాకరణము
వర్గం:భాషా శాస్త్రము
విధిరాత

**విధిరాత** అంటే విధాత(బ్రహ్మదేవుడు) రాసిన రాత. దీనినే తలరాత నుదుటి రాత అని కూడా అంటారు.'నుదుట రాసిన రాత నులిమిన బోవునా' ? అని సామెత .  ప్రతి మనిషికీ భగవంతుడు కష్ట సుఖాలను ముందే నిర్ణయిస్తాడు అనేది ధార్మక మతాల సిద్ధాంతం. ధార్మిక మతాల ప్రకారం మనిషి చేసిన కర్మల పక్రారం ఆ కర్మ ఫలం అనుభవించి తీరాలి. 
అబ్రహమిక్ మతాలలో కూడా విధిరాత మీద నమ్మకాలు ఉన్నాయి. రెండిటికీ స్వల్ప తేడా ఉంది. ధార్మిక మతాల ప్రకారం భగవంతుడు మనిషికి కష్టసుఖాలను నిర్ణయిస్తాడే తప్ప మనిషి చేసే మంచి లేదా చెడును నిర్ణయించడు. అబ్రహమిక్ మతాల ప్రకారం మనిషి చేసే అన్ని పనులు భగవంతుడు నిర్ణయిస్తాడు.(బుఖారీ 23:83)
## భగవద్గీత ప్రకారం విధి వ్రాత

## ఇస్లాం ప్రకారం విధిరాత
* మాషా'అల్లాహ్ అంటే దైవనిర్ణయానుసారం (దేవుడు నిర్ణయించాడు) అని అర్థం. వీరి నమ్మకం ప్రకారం దైవ నిర్ణయానికి ఎవరూ అతీతులు కారు. 
* "అన్నీ ముందుగానే అల్లాహ్ నిర్ణయిస్తాడు, ఆయన నిర్ణయం ప్రకారమే అన్నీ జరుగుతాయి" (ఖురాన్ : 14:4, 16:93 , 2:7 , 6:148 , 7:186. )
* అలాహ్ మనిషి అత్మను చేసి అందులోకి పాప పుణ్యాలు రెంటినీ ఊదుతాడు.(ఖురాన్ 91:8). 
* శిశువు గర్భంలోఉన్నప్పుడే మగా ఆడా , మంచివాడౌతాడా చెడ్డవాడౌతాడా ,అతని పనులు,ఉపాధి,ఆయుషు వ్రాసినతరువాతే అల్లాహ్ ప్రాణం పోస్తాడు.కొంతమంది స్వర్గార్హత కొద్దిలో కోల్పో వచ్చు,నరకాన్ని కొద్దిలో తప్పించుకోనూ వచ్చు(బుఖారీ 59:6,ముస్లిం:1216)
* విధివ్రాత ప్రకారమే ఏ పనైనాజరుగుతుంది (ముస్లిం :1218)
* ప్రతి ఒక్కరి స్థానం స్వర్గం లేదా నరకంలో ముందుగానే వ్రాయబడిఉంది.అదృష్టవంతుడికి మంచిపనులు చేసే సద్బుద్ది కలుగుతుంది.దురదృష్టవంతుడికి చెడ్డపనులుచేసే దుర్బుద్ది పుడుతుంది.(బుఖారీ 23:83)
## క్రైస్తవంలో విధిరాత
* యెహోవా -తల్లి నిన్ను కనక ముందే ఆమెగర్భంలో ఉండగానే నీవేమౌతావో నాకు తెలుసు ,తమ్ముడు అన్న కంటే గొప్పవాడౌతాడు లాంటి ప్రవచనాలు పంపుతాడు .
* తన కుమారుడు అనేక సహోదరులలో జ్యేష్ఠుడగునట్లు దేవుడెవరిని ముందుగా ఎరిగెనో వారిని ముందుగా నిర్ణయించెను.ఎవరిని ముందుగా నిర్ణయించెనో వారిని పిలిచెను.ఎవరిని పిలిచెనో వారిని నీతిమంతులుగా తీర్చెను.ఎవరిని నీతిమంతులుగా తీర్చెనో వారిని మహిమపరచెను (రోమా 8:28-30)
* మనలను ముందుగా తనకోసరము నిర్ణయించుకొని జగత్తు పునాది వేయబడకమునుపే ఆయన మనలను ఏర్పరచుకొనెను.దేవుడు తన చిత్త ప్రకారమైన సంకల్పమును బట్టి మనలను ముందుగా నిర్ణయించి తన చిత్తానుసారముగా చేసిన నిర్ణయముచొప్పున సమస్త కార్యములను జరిగించుచున్నాడు (ఎఫెసీ 1:5,11)


వర్గం:మతము
వర్గం:మతాలు
పనసకాయ కూర

## కావలసిన పదార్థాలు
thumb|పనసకాయ కూర
కూర పనస - పావుకాయ (పైతొక్క, లోపలి నార తీసేసి, తొనల్ని, గింజల్ని వేరుచేసి విడివిడిగా సన్నగా తరిగి ఉంచుకోవాలి), కారం - పావు టీ స్పూను, బెల్లం - గోలీకాయంత, పసుపు - చిటికెడు, ఉప్పు - రుచికి తగినంత, చింతపండు 2 రెబ్బలు, పచ్చికొబ్బరి కోరు - 1 కప్పు, ఆవాలు - అర టీ స్పూను, కరివేపాకు - 4 రెబ్బలు, మెంతులు - అర టీ స్పూను, వెల్లుల్లి - 6 రేకలు, నూనె - 2 టేబుల్ స్పూన్లు.

## పొడికోసం
ఎండుమిర్చి - 5, ధనియాలు - అర టేబుల్ స్పూను, జీలకర్ర - 1 టీ స్పూను (ఇవన్నీ వేగించుకోవాలి), ఇంగువ - చిటికెడు
## తయారుచేసే విధానం
పాన్‌లో గింజల్ని ఉడికించి తీసి పక్కనుంచాలి. అదే పాన్‌లో తొనల ముక్కలు, పసుపు, బెల్లం, కారం, ఉప్పు వేసి ముక్కలు మెత్తబడ్డాక గింజల్ని కలపాలి. కూరలో ధనియాలపొడి మిశ్రమం, చింతపండు, పచ్చికొబ్బరి వేసి కొద్ది నీరు చేరుస్తూ మరికాసేపు ఉడికించాలి. వేరే చిన్న కడాయిలో నూనె వేసి ఆవాలు, మెంతులు, కరివేపాకు, వెల్లుల్లితో తాలింపు పెట్టి కూరలో కలపాలి.

## ఇవి కూడా చూడండి
* తెలుగు వారి వంటల జాబితా
* ఆంధ్ర శాకాహార వంటల జాబితా

## మూలాలు


వర్గం:భారతీయ వంటలు
వర్గం:శాకాహార వంటలు
వర్గం:వంటలు
వర్గం:కూరలు
రోబో

* మరమనిషి - స్వయంచాలక యంత్రము.
* రోబో (సినిమా) - శంకర్ దర్శకత్వంలో వచ్చిన సినిమా.
దూరం - భారతదేశపు నగరాల మధ్య దూరం

* thumb|జాతీయ రహదారుల మ్యాప్, ఇండియాభారతదేశంలోని 47 నగరాల మధ్య ఉన్న దూరాన్ని ఈ క్రింది పట్టికలో చూడండి.

వర్గం:నగరాల మధ్య దూరం
ముప్పవరపు

**ముప్పవరపు**: తెలుగు వారి ఇంటి పేరు. ఈ ఇంటి పేరు కలవారు ఎక్కువగ కమ్మ కులమునకు చెందినవారు. ముప్పవరపు ఇంటి పేరు వారు గుంటూరు, కృష్ణా, ప్రకాశం జిల్లాలలో ఉన్నారు. భారతదేశ 13వ ఉప రాష్ట్రపతి  ముప్పవరపు వెంకయ్య నాయుడు ప్రకాశం జిల్లాకు చెందిన వారు.

## వ్యక్తులు

* ముప్పవరపు వెంకయ్య నాయుడు : భారతదేశ 13వ ఉప రాష్ట్రపతి  
* ముప్పవరపు భీమారావు : రంగస్థల నటుడు, గుంటూరు ఫస్టు కంపెనీ, స్టార్ థియేటర్, అబ్బూరి కంపెనీ వారు ప్రదర్శించిన నాటకాలలో వివిధ పాత్రలను పోషించాడు.
ఆంధ్రప్రదేశ్ శాసనసభ సభ్యుల జాబితా (2009)

thumb|ఆంధ్రప్రదేశ్ శాసనసభ
2009 లో ఎన్నికైన 12 వ ఆంధ్రప్రదేశ్ శాసనసభ సభ్యుల జాబితా.

## ఇవి కూడా చూడండి

# ఆంధ్రప్రదేశ్ శాసనసభ సభ్యుల జాబితా (1957) 
# ఆంధ్రప్రదేశ్ శాసనసభ సభ్యుల జాబితా (1962) 
# ఆంధ్రప్రదేశ్ శాసనసభ సభ్యుల జాబితా (1967) 
# ఆంధ్రప్రదేశ్ శాసనసభ సభ్యుల జాబితా (1972) 
# ఆంధ్రప్రదేశ్ శాసనసభ సభ్యుల జాబితా (1978)
# ఆంధ్రప్రదేశ్ శాసనసభ సభ్యుల జాబితా (1983)
# ఆంధ్రప్రదేశ్ శాసనసభ సభ్యుల జాబితా (1985)
# ఆంధ్రప్రదేశ్ శాసనసభ సభ్యుల జాబితా (1989)
# ఆంధ్రప్రదేశ్ శాసనసభ సభ్యుల జాబితా (1994)
# ఆంధ్రప్రదేశ్ శాసనసభ సభ్యుల జాబితా (1999)
# ఆంధ్రప్రదేశ్ శాసనసభ సభ్యుల జాబితా (2004)
# ఆంధ్రప్రదేశ్ శాసనసభ సభ్యుల జాబితా (2014)
# ఆంధ్రప్రదేశ్ శాసనసభ సభ్యుల జాబితా (2019)
# తెలంగాణ శాసనసభ సభ్యుల జాబితా (2014)
# తెలంగాణ శాసనసభ సభ్యుల జాబితా (2018)

## మూలాలు

వర్గం:ఆంధ్రప్రదేశ్ రాజకీయాలు
వర్గం:జాబితాలు
వర్గం:ఆంధ్రప్రదేశ్ శాసన సభ్యులు
ఐక్య జీహాద్ సంఘం

అనేక ఇస్లామిక్ తీవ్రవాద సంస్ధలు కలిసి ఏర్పడిన సంఘమే ఐక్య జీహాద్ సంఘం.  ఈ సంఘానికి ప్రస్తుత అధ్యక్షుడు హిజ్బుల్ ముజాహిద్దీన్ నాయకుడు సయద్ సలాహుద్దీన్. 
ఇందులో సభ్యులుగా ఉన్న సంస్ధలు: 
* లష్కరే తోయిబా
* హిజ్బుల్ ముజాహిదీన్
* హర్కతుల్ అన్సార్
* జమాయిత్-ఉల్-ముజాహిద్దీన్
* అల్-జీహాద్
* అల్-బర్క్
* అల్-బద్ర్
* ఇఖ్వాన్-ఉల్-ముస్లమీన్
* తెహ్రీక్-ఉల్-ముజాహిద్దీన్

## మూలాలు

వర్గం:ఇస్లామిక్ ఉగ్రవాద సంస్ధలు
త్రికోణాసనం

thumb|త్రికోణాసనం
త్రికోణాసనం (సంస్కృతం: **त्रिकोणसन**) యోగాలో ఒక విధమైన ఆసనము.

## పద్ధతి
చక్కగా నిలబడి సమస్థితిలో ఉంటూ శ్వాస పీలుస్తూ వదలాలి. వెన్నుముక నిటారుగా ఉంచాలి. రెండు కాళ్ళు వీలైనంత దూరంగా జరపాలి. నిదానంగా రెండు చేతులను కూడా భూమికి సమాంతరంగా పైకి లేపి ఉంచాలి. మోచేతులను వంచ కూడదు. అరచేతులను నేలవైపు ఉండే విధంగా చూడాలి. తర్వాత నిదానంగా గాలిని వదులుతూ కుడి చేతితో కుడి పాదాన్ని తాకే విధంగా మెల్లగా శరీరాన్ని వంచాలి.ఇదే సమయంలో ఎడమ అరచెయ్యిని పైకెత్తి నిటారుగా ఉంచాలి. శిరస్సు ఎడమ అరచేతి వైపు చూస్తూ ఉండాలి. తర్వాత శ్వాస పీలుస్తూ పైకి రావాలి. కుడి చేతివైపు ఏ విధంగా శరీరాన్ని వంచామో అదే విధంగా ఎడమ చేతి వైపు కూడా శరీరాన్ని వంచాలి.

## ప్రయోజనం

త్రికోణాసనం వలన కాలికండరాలకు మంచి బలం చేకూరుతుంది. ఇందులోనున్న వికృతులు దూరమవుతాయి. రెండుకాళ్ళు సమాంతరంగా వికసిస్తాయంటున్నారు యోగా నిపుణులు. దీంతో చీలమండలలో శక్తి పుంజుకుంటుంది. వెన్నునొప్పి దూరమై, మెడ సునాయాసంగా తిరుగుతుందంటున్నారు యోగా గురువులు. ఉదరం బలంగా అయ్యి జీర్ణవ్యవస్ధ సక్రమంగా పనిచేస్తుంది.

వర్గం:యోగా
సుప్తవజ్రాసనం

**[[శుప్తవజ్రాసనం]]** యోగాలో ఒక విధమైన ఆసనము.
## ఆసనం వేయు విధానం
# ముందుగా వజ్రాసన స్థితిలో కూర్చోవాలి.
# కుడి, ఎడమ మోచేతులను శరీరానికి ఇరువైపులా సమానంగా ఉండేలా నెమ్మదిగా వెనుకవైపు నేలమీద ఉంచాలి.
# మోచేతి భాగం నుంచి చేతి వ్రేళ్ల వరకు నిటారుగా ఉంచి నెమ్మదిగా శరీరాన్ని వెనుకకు వంచాలి.
# ఇప్పుడు  భుజాలునేలను తాకుతూ ఉండాలి. ప్రాథమిక దశలో ఉన్నవారైతే రెండు చేతులను తొడలపై ఉంచాలి. ఆ తర్వాత నెమ్మదిగా ఆ చేతులను మోకాలివరకు సమానంగా తీసుకురావాలి.
# ఈ స్థితికి బాగా అలవాటు పడిన తర్వాత రెండు చేతులను కత్తెర ఆకారంలో ఉండేలా భుజాల కింద ఉంచాలి. కుడి చేయి ఎడమ భుజం కింద... అలాగే ఎడమచేయి కుడి భుజం కింద ఉంచాలి. రెండింటి మధ్య తలభాగం ఉండేలా చూసుకోవాలి.
# తిరిగి వాస్తవిక స్థితికి వచ్చే సమయంలో, మొదటగా రెండు చేతులను శరీరానికి ఇరువైపులా ఉంచాలి.
# తర్వాత మోచేతుల సాయంతో తొలుత ఉన్న స్థానానికి నిదానంగా వచ్చేయాలి.

## గుర్తుంచుకోవలసినవి
# మీ శరీరాన్ని వెనుకకు వంచే సమయంలో శరీర బరువును నియంత్రిస్తూ ఎలాంటి కుదుపులు లేకుండా నెమ్మదిగా చేయాలి. లేనిచో కండరాల నెప్పి వంటి సమస్యలు తలెత్తును.
# ఈ ఆసనాలు వేసేప్పుడు ఏదైనా కష్టంగా అనిపించినట్లు.. లేదా సమస్యగా అనిపించినట్లు ఉంటే.. యోగసాధకులు ఈ ఆసనాన్ని వెయ్యకపోవడమే మంచిది.
# ప్రాథమిక దశలో ఉన్న యోగసాధకులు... ఈ ఆసనంలో మోకాళ్లను దగ్గరగా ఉంచుకోవటం కష్టమనిపిస్తే కాస్త దూరదూరంగానైనా ఉంచుకోవచ్చు.

## ప్రయోజనాలు
# ఉదరసంబంధిత కండరాలను చైతన్య పరుచును.
# తుంటి నొప్పి, అధికరక్తపోటు వంటి సమస్యలు ఉన్న వారికి ఈ ఆసనం సాయపడును.
# మలబద్ధకము వంటి సమస్యలకు ఈ ఆసనం ఉత్తమం.

## జాగ్రత్తలు
తొడ యొక్క పైభాగములో నొప్పి, గ్యాస్ట్రిక్ ఇబ్బందులు గలవారు ఈ ఆసనాన్ని చేయరాదు.

వర్గం:యోగా
పండితారాధ్యుల మల్లికార్జున శర్మ

thumb|పండితారాధ్యుల మల్లికార్జున శర్మ
**పండితారాధ్యుల మల్లికార్జున శర్మ** (1910 - 1950) గుంటూరు జిల్లా తెనాలి తాలూకా ఈమని గ్రామములో ఒక సనాతన ఆరాధ్య కుటుంబానికి చెందిన వీరభద్రయ్య, లింగమాంబ గార్లకు 1910 సంవత్సరంలో జన్మించాడు. చిన్నతనములోనే తల్లిని కోల్పోయిన శర్మ పినతల్లి భ్రమరాంబ వద్ద పెరిగాడు.. 

తెలుగులో పంచకావ్యాలు చదివిన శర్మ హిందీలో రాష్ట్రభాష అధ్యయనం చేశాడు. యుక్తవయసులో జాతీయోద్యమానికి ఆకర్షించబడి 1931-32లో ఉప్పు సత్యాగ్రహంలో పాల్గొని 6 నెలలు రాజమండ్రి జైలులో మరో 6 నెలలు వేల్లూర్ జైలులో శిక్ష అనుభవించాడు. జైలునుండి తిరిగివచ్చి నెత్తిన ఖద్దరు మూటతో ఊరూరా తిరుగుతూ ఖద్దరు అమ్మకముతో బాటు జాతీయోద్యమము ప్రచారము చేస్తున్న శర్మకు సత్యాగ్రహ విరమణ నచ్చలేదు. అదే సమయములో రష్యాలో విప్లవము, అచట స్వాతంత్ర్యాన్ని సాధించిన విధానము మున్నగు విషయాలు చదివి ప్రభావితుడయ్యాడు. శర్మలాంటి యువకులంతా కమ్యూనిస్ట్ సిద్ధాంతాల చర్చలతో సంఘటితమైనారు. పార్టీ నిషేధకాలములో కార్మిక సంఘాలను, వ్యవసాయ కూలీ సంఘాలను ఊరూరా నిర్మించాడు. శర్మ పట్టుదల, చొరవ, ఓపిక, సమస్యలు పరిష్కరించె విధానం, కలుపుగోలుతనం, వ్యవసాయ కూలీలకు, బీదప్రజలకు దగ్గర చేశాయి. భుజాన సంచితో, వక్కపొడి నములుతూ, నిత్యం చిరునవ్వుతో గ్రామాల వెంట వ్యవసాయ కూలీల మధ్య తిరుగుతూ, వారి సమస్యల పరిష్కారము కొరకు పోరాడుతూ ఉద్యమాన్ని నిర్మిస్తూ దోపిడీ లేని సామ్యవాద రాజ్యాన్ని నెలకొల్పడానికి కృషి చేశాడు. రైతులకు అవసరమైన కృష్ణ కాలువ పనులలో స్వయంగా కూలీలతో బాటు కష్టపడి పనిచేశాడు. 1943లో తన వంతు ఆస్తి పంచుకొని, దానిని అమ్మి పార్టీ నిధికి జమకట్టి తన విప్లవదీక్షను నిరూపించాడు.

స్వాతంత్ర్యానంతరము ప్రజల ఆకాంక్షలు నెరవేరక, పెరిగిన ధరలు, పన్నులు, నల్లబజారులకు వ్యతిరేకముగా రైతు కూలీలను ఐక్యపరిచి ముందుండి పోరాడాడు. తెనాలి తాలూకా అమృతలూరులో పెద్ద ఎత్తున సమ్మె పోరాటము సాగింది. 1950 సెప్టెంబరులో శర్మను పోలీసులు అరెస్ట్ చేశారు. రెండు వారాలు చిత్రహింసలు పెట్టారు. ఏ విధమైన రహస్యాలు రాబట్టలేని పోలీసులు చేసిన హింసలకు శర్మ అక్టోబరు 9న మరణించాడు. గుంటూరు కాంప్ మేడపై నుండి దూకి చనిపోయాడని ప్రకటన వెలువడింది.

## మూలాలు

వర్గం:1910 జననాలు
వర్గం:1950 మరణాలు
వర్గం:తెలుగువారిలో స్వాతంత్ర్య సమర యోధులు
వర్గం:గుంటూరు జిల్లా స్వాతంత్ర్య సమర యోధులు
యూనిట్ల మార్పిడి పట్టికలు

## పొడవు
(సెంటీమీటర్ల నుంచి అంగుళాలకి, అంగుళాల నుంచి సెంటీమీటర్లకు మార్చిన పట్టిక)

## దూరం
(కిలోమీటర్ల నుంచి మైళ్ళకు, మైళ్ల నుంచి కిలోమీటర్లకు మార్చిన పట్టిక)

## వైశాల్యం
(హెక్టార్ల నుంచి ఎకరాలకు, ఎకరాలనుంచి హెక్టార్లకు మార్చిన పట్టిక)

## ద్రవ్యం (బరువు) -1
(కిలోగ్రాం నుంచి పౌండ్లుకు, పౌండ్లునుంచి కిలోగ్రాంలకు మార్చిన పట్టిక )

## ద్రవ్యం (బరువు) -2
(మెట్రిక్ టన్నుల నుంచి టన్నులకు, టన్నులనుంచి మెట్రిక్ టన్నులకు మార్చిన పట్టిక)

## మూలాలు

వర్గం:పట్టికలు
వర్గం:జాబితాలు
వర్గం:దైర్ఘ్యమానం
వర్గం:తులామానం
వర్గం:గణిత శాస్త్రము
వర్గం:భౌతిక శాస్త్రం
ఫూల్ చంద్ ఎక్స్ పోర్ట్స్ లిమిటెడ్

thumb|ఫూల్ చంద్ ఎక్స్ పోర్ట్స్ లిమిటెడ్ నామ ఫలకం
ఫూల్ చంద్ ఎక్స్ పోర్ట్స్ 1975 లో **ఫూల్ చంద్ అగర్వాల్** చే స్థాపింప బడ్డ ముంబయి కి చెందిన ఒక బహుళ వ్యాపార సంస్థ.

## విభాగాలు
ఫూల్ చంద్ ఎక్స్ పోర్ట్స్ లో ఈ క్రింది విభాగాలు కలవు.

#### గనుల విభాగం
ఇనుప, బాక్సైట్, మ్యాంగనీస్ గనుల ఎగుమతి చేసే విభాగం. చైనా, ఆస్ట్రేలియా, ఇండొనేషియా ల నుండి బొగ్గు గనులను దిగుమతి చేస్తుంది. వీటిని నిర్వహించటానికి హల్దియా, పరదీప్, విశాఖపట్నం, మంగుళూరు వంటి పోర్టులలో కావలసిన సాంకేతిక వసతులను ఏర్పాటు చేసుకొన్నది. 2003-04 సంవత్సరానికి గాను 5,00,000 టన్నుల ఇనుప గనిని, 2005 వ సంవత్సరానికి 2 మిలియన్ టన్నుల ఇనుప గనిని ఎగుమతి చేసినది.

#### రసాయనిక విభాగం
యాక్టివేటెడ్ కార్బన్, పొటాషియం పర్మాంగనేట్, సోడా యాష్, కాస్టిక్ పొటాష్, సోడియం సయనైడ్ ల ఎగుమతి చేస్తుంది.

#### వస్త్ర విభాగం
1995 లో బెంగళూరు కేంద్రంగా వస్త్రాలు రూపొందించే సంస్థగా ప్రస్తుత నిర్వహణ దర్శకుడు ప్రదీప్ అగర్వాల్ చే **ప్రతీక్ అపారెల్స్** నెలకొల్పబడ్డది. ఈ క్రింది బ్రాండులకి ప్రతీక్ అపారెల్స్ వస్త్రాలను తయారు చేస్తుంది.
* వెస్ట్ సైడ్
* ఐటిసి విల్స్
* యునైటెడ్ కలర్స్ ఆఫ్ బెనెట్టన్
* ప్రొవోగ్
* ప్యాంటలూన్
* స్పైకార్
* లెవీ స్ట్రాస్ అండ్ కో.
* డాకర్స్
* మదురా (ఆల్లెన్ సోలీ, పీటర్ ఇంగ్లండ్, వ్యాన్ హ్యూసెన్)
* అరవింద్ మిల్స్ (లీ, వ్రాంగ్లర్ జీన్స్, ఆరో)
* వీకెండర్
* జినీ అండ్ జానీ
* షాపర్స్
#### లోహ విభాగం
ఉక్కు, అల్యుమినియం, జింక్ లోహాలను ముడి పదార్థాలుగా అంతర్జాతీయ ప్రమాణాలతో ఎగుమతి చేస్తుంది ఈ విభాగం.

#### వ్యవసాయ ఉత్పత్తుల విభాగం
గోధుమలు/గోధుమ పిండి, వరి, పంచదార, తేయాకు, సోయా బీన్, బంగాళా దుంపలు, పప్పు ధాన్యాలను ఎగుమతి చేస్తుంది.
## మూలాలు
* ఫూల్ చంద్ ఎక్స్ పోర్ట్స్ లిమిటెడ్

వర్గం:వ్యాపార సంస్థలు
చైనీస్ భాష

**చైనీస్ భాష** అన్నది సినో-టిబెటన్ భాషా కుటుంబంలో విభాగం, ఒకదానికొకటి సంబంధం కలిగివుండి కూడా ఒక్కోసారి ఒక భాష మరో భాష వారికి అర్థం కాని స్థితిలోని భాషల గుంపు. చైనాలోని సంఖ్యాధిక్య హాన్లు, ఇతర జాతుల వారూ మాట్లాడుతూంటారు. దాదాపు 120 కోట్లమంది జనం ఏదోక చైనీస్ భాషా రూపాన్ని తమ మాతృభాషగా కలిగి ఉన్నారు. ఈ భాషను మాతృభాషగా కలవారు ప్రపంచం జనాభాలో 16 శాతం కలిగివున్నారు

చైనీస్ భాషా రూపాలను స్థానికులైన భాషా వ్యవహర్తలు సాధారణంగా ఒకే చైనీస్ భాషకు గల వివిధ మాండలీకాలు అని భావిస్తున్నా, భాషావేత్తలు మాత్రం అవి భాషా కుటుంబం ఎంత వైవిధ్యంగా ఉంటుందో అంత వైవిధ్యంగా ఉంటుంది}}
చైనీస్ లోని అంతర్గత వైవిధ్యం, రొమానిక్ భాషలతో పోలుస్తూంటారు, కానీ రొమానిక్ ని మించి ఈ వైవిధ్యం చైనీస్ లో ఉంటుంది. చైనీస్ లో 7 నుంచి 13 ప్రాంతీయ గ్రూపులు ఉండగా, వారిలో ప్రధానంగా ఎక్కువమంది మాండరిన్ (960 మిలియన్లు), ఆ తర్వాత యీ (80 మిలియన్లు), మిన్ (60 మిలియన్లు) మాట్లాడుతూంటారు. జియాంగ్, కొంతవరకూ నైఋతి మాండరీన్ మాండలీకాలు ఒకేలాంటి పదాలు పంచుకోవడం ఉన్నా చాలావరకూ ఈ గ్రూపుల్లో ఒకరి భాష/మాండలీకం ఒకరికి అర్థం కావు.

ప్రామాణిక చైనీస్ *(పుటోంఘువా/గుయోయు/హ్యుయాయు)* మాండరీన్ యొక్క బీజింగ్ మాండలీకం ఆధారం చేసుకుని ప్రామాణీకరించిన చైనీస్.  చైనా, తైవాన్ దేశాల్లో ఇది అధికారిక భాష కాగా సింగపూర్ దేశంలోని నాలుగు అధికారిక భాషల్లో ఒకటి. అమెరికా ఆరు అధికారిక భాషల్లో ఇది ఒకటి. ప్రామాణిక భాషను రాసే పద్ధతిని చైనీస్ లిపి అంటూంటారు, ఒక్కో అక్షరం ఒక్కో శబ్దాన్ని కాక పదాన్ని సూచించే లోగోగ్రామ్ పద్ధతిలో ఉంటుంది. దీన్ని మరి ఏ ఇతర విధంగానూ ఒకరికొకరి పదాలు అర్థం కాని చైనీస్ భాషా వ్యవహర్తల్లో అక్షరాస్యులు ఉపయోగిస్తూంటారు. అయితే ఒక్కో అక్షరాన్ని తమ తమ భాషల్లోని పదాలుగా చదువుకుంటూంటారు.

ఇతర చైనీస్ రకాల్లో కంటోనెస్ హాంగ్ కాంగ్, మకావ్ లలో విస్తృతంగా మాట్లాడే భాష, ఆ ప్రాంతాల అధికారిక భాష. గువాంగ్ డాంగ్ ప్రావిన్సులోనూ, గువాంగ్జి ప్రావిన్సులో ప్రధాన భాగంలోనూ చాలా ప్రభావం కలిగివుంది కంటోనెస్. అలానే విదేశాల్లోని చైనీయులు కూడా ఎక్కువగా ఈ మాండలీకాన్ని వాడతారు. దక్షిణాది మిన్ మాండలీకాలు, మిన్ గ్రూపులో భాగం. ఈ మాండలీకాల్లో దక్షిణ ఫుజియన్ ప్రాంతంలో విస్తారంగా మాట్లాడతారు. చెప్పుకోదగ్గ మార్పుచేర్పులతో వీటిని తైవాన్, ఆగ్నేయాసియా ప్రాంతాల్లో మాట్లాడతారు. హక్కా మాండలీకాన్ని కూడా తైవాన్, ఆగ్నేయాసియాలోని డయాస్పోరాలో వినియోగిస్తారు. షాంఘైనీస్ సహా ఇతర వు మాండలీక రకాల్లో తూర్పు చైనాలోని కింది యంగ్త్జ్ ప్రాంతంలో విస్తృతంగా మాట్లాడతారు.

## Notes

## References

### Citations

## మూలాలు
ఆర్థిక సేవలు

ఆర్థిక రంగం అనగా ఆదాయ వ్యయాల నిర్వహణ అని స్థూలంగా చెప్పుకోవచ్చు. ముఖ్యంగా సంస్థయొక్క లావాదేవీలను నిర్వహంచుట, విశ్లేషించుట, తనిఖీలు, నియంత్రణ సంస్థలతో పనిచేయుట ముఖ్యమైనవి. సాధారణ లెడ్జెర్ తయారి, సంవత్సరాంత తనిఖీ, పన్నుల చెల్లింపు, జీతభత్యాల నిర్వహణ, కంపెనీ ఆర్థిక నిర్వహణ, కంపెనీ నివేదికలు, బోర్డు సమావేశాల నిర్వహణ, అవసరాన్నిబట్టి (అడ్హాక్) నివేదికలు, సంస్థ అంతర్గత లావాదేవీల బేరీజు లాంటి పనులు చేయబడతాయి.

## ప్రధాన సంస్థలు
రిజర్వ్ బ్యాంకుతో మొదలుకొని వివిధ బ్యాంకులు, ప్రతి సంస్ధ

## ఉద్యోగ స్థాయిలు
;బ్యాంకులు
క్లర్క్ (గుమస్తా),ప్రొబేషనరీ ఆఫీసర్, బ్రాంచి మేనేజర్
;ఆర్థశాస్త్రం
ఫైనాన్స్ ఎనలిస్ట్,డిప్యూటీ ఫైనాన్స్ మేనేజర్,ఫైనాన్స్ మేనేజర్
;గణాంకాలు(అకౌంట్లు)
అకౌంటు ఎక్జెక్యూటివ్, అకౌంటెంటు, అకౌంట్స్ అధికారి, ఛార్టర్డ్ అకౌంటెంట్, టాక్సేషన్ మేనేజర్

## ఉద్యోగానికి అర్హతలు
బి కామ్, సి.ఎ (ఆకౌంటు ఉద్యోగాలు)
ఏదైనా డిగ్రీ (ఇతర బ్యాంకు ఉద్యోగాలు)

## ఉపాధికి శిక్షణ, తోడ్పాటు
కంప్యూటర్ల వినియోగం ఎక్కువైనందున, అకౌంటింగ్ కంప్యూటర్ పాకేజీలో శిక్షణ పొందితే ఉద్యోగవకాశాలు సులభంగా దొరుకుతాయి.
బ్యాంకు ప్రొబేషనరీ ఆఫీసర్ ఉద్యోగాలు ప్రవేశపరీక్ష ద్వారా ఎంపికచేస్తారు.

## వనరులు

వర్గం: ఉపాధి
కూపన్ మాల్

**కూపన్ మాల్,** అనేది ఫూల్ చంద్ ఎక్స్ పోర్ట్సులిమిటెడ్కి చెందిన బెంగళూరు లోని ప్రతీక్ అపారెల్సుచే నిర్వహింపబడుతున్న బ్రాండెడ్ వస్త్రాలు విక్రయించే ఒక షాపింగ్ మాల్. పురుషులకు, స్త్రీలకు, పిల్లలకు వస్త్రాలనే కాకుండా పాద రక్షలు, ఎలక్ట్రానిక్ పరికరాలు, ఇతర వస్తువులను ఇందులో విక్రయిస్తుంది.ఇది బెంగుళూరులో ప్రారంభించిన తన మొదటి లైఫ్ స్టైల్ మాల్.దీనిని 2013 జూన్ లో ప్రారంభించబడింది.ఫూల్‌చంద్ గ్రూపు కంపెనీల వస్త్ర తయారీ విభాగమైన బెంగళూరుకు చెందిన ప్రతీక్ అపెరెల్సు బెంగుళూరులో తన మొదటి లైఫ్ స్టైల్ మాల్ 'కూపన్' ను ప్రారంభించడంతో వ్యవస్థీకృత రిటైల్ వ్యాపారంలోకి అడుగుపెట్టింది.దీనిని హోసూర్ రోడ్‌లోని మొదటి స్టోర్ నాలుగు అంతస్తుల్లో మొత్తం 50,000 అడుగుల విస్తీర్ణంలో ఏర్పాటు చేయబడింది. వచ్చే ఏడాదిలోపు దేశవ్యాప్తంగా కనీసం 12 మాల్సును రిటైల్ ఆర్మ్ ప్రతీక్ లైఫ్‌స్టైల్ ద్వారా ప్రారంభించాలని కంపెనీ లక్ష్యంగా పెట్టుకున్నట్లుగా కంపెనీ ప్రతినిధులు ఈ సందర్బంగా చెప్పారు.ఇంకా ప్రతీక్ మేనేజింగ్ డైరెక్టర్ ప్రదీప్ అగర్వాల్ గత ఒక దశాబ్ద కాలంగా దుస్తులు, ఫ్యాషన్ రంగంలో ఉన్నట్లుగానూ,ఇప్పుడు వారు వారి స్వంత బ్రాండెడ్ రిటైల్ వ్యాపారంలోకి ప్రవేశించినట్లు తెలిపాడు.

## కూపన్ మాల్ లు ఉండే నగరాలు
* బెంగళూరు (హొసూర్ రోడ్డు)
* హైదరాబాదు (ప్యారడైజ్ సర్కిల్, అబిడ్స్)
* ఛత్తీస్ ఘడ్ లోని రాయ్ పూర్
## ఇవి కూడా చూడండి
* అరవింద్ మిల్స్
* మెగామార్ట్

## మూలాలు

## వెలుపలి లంకెలు
బెంగళూరులో కూపన్ మాల్ ప్రారంభం
వర్గం:వ్యాపార సంస్థలు
సమాచార సాధనాలు

thumb|333x333px|పరిశోధనా నౌక ఆర్.వి థామస్ జి. థాంప్సన్  వంతెనపై కమ్యూనికేషన్ పరికరాలు, అమెరికాలోని వాషింగ్టన్, సీటెల్, వాషింగ్టన్ విశ్వవిద్యాలయంలో దాని రేవు వద్ద ఫోటోలు సేకరిస్తున్న చిత్రం
**సమాచార సాధనాలు** వివిధ రకాలుగా అభివృద్ధి చెందినవి. వీటిలో ముఖ్యంగా పత్రికలు, రేడియో, టెలివిజన్, ఇంటర్నెట్ పేర్కొనాలి. 
## విస్తృతి
ముఖ్య వ్యాసం: భారతదేశంలో సమాచార సాధనాల విస్తృతి

మీడియా రీసర్చ్ యూసర్స్ కౌన్సిల్ 2008R2 (జులై 2008) ప్రకారం టెలివిజన్ 55.84%, పత్రికలు 38.3%, రేడియో 21.4%, సినిమా 9.9% ఇంటర్నెట్ 1.7%వ్యక్తులకు చేరుతున్నది. 2006 R2 పోల్చితే టెలివిజన్, రేడియో, ఇంటర్నెట్ తమ విస్తృతిని పెంచుకొనగా, పత్రికలు, సినిమా తగ్గుముఖం పట్టాయి.

## విద్య
వార్తలు ప్రత్యేకాంశంగా సర్టిఫికెట్ నుండి పిజి స్థాయి వరకు వివిధ కోర్సులున్నాయి.
ప్రతి పత్రిక, జర్నలిస్టులను తయారుచేయడానికి ఎంపిక చేసిన అభ్యర్థులకు ప్రత్యేక కళాశాలల ద్వారా శిక్షణ ఇస్తున్నది. అభ్యర్థులకు జర్నలిజం పట్ల ఆసక్తి, సామాజిక స్పృహ, చొచ్చుకుపోయే చొరవ, విన్నదీ కన్నదీ పదిమందితో పంచుకుందామనుకునే గుణం వుండి వాడుక భాషలో చక్కటి తెలుగు రాయగలిగే సామర్థ్యం వుంటే దరఖాస్తు చేసుకోవచ్చు. సాధారణంగా, ఇవ్వబడిన విషయంపై స్వంతంగా రాసిన వ్యాసము జతపరచాలి. ఆ తరువాత ప్రవేశ పరీక్ష ఆధారంగా ఎంపిక చేస్తారు. డిటిపి (తెలుగు) వచ్చిన వారికి, ఆంగ్ల అనువాద సామర్థ్యం ఉన్న వారికీ ప్రాధాన్యం ఇస్తారు. శిక్షణ కాలంలో ఉపకార వేతనం ఇస్తారు.

## ఉపాధి
వార్తా పత్రికలలో విలేఖరి, ఎడిటింగ్, సబ్ఎడిటర్, ప్రూఫ్ రీడర్, నిర్వహణ, ఉత్పత్తి, సాంకేతిక, ముద్రణ కొరకు ఉపాధి అవకాశాలున్నాయి. టెలివిజన్ ఛానెళ్ళు పెరిగిపోవడంతో వార్తలు, ఫిల్మ్, వాణిజ్య ప్రకటణలు, టివి యాంకర్, వీడియో జాకీ లాంటి ఉపాధి అవకాశాలు పెరిగాయి.

## ఇవీ చూడండి
* ఆంధ్ర ప్రదేశ్ ప్రెస్ అకాడమీ

## మూలాలు

## బయటి లింకులు

వర్గం:సమాజం
ఫ్యూచర్ గ్రూప్

దస్త్రం:futuregroup_logo.jpg
**ఫ్యూచర్ గ్రూప్** అనునది ప్రాథమికంగా ఒక రిటైల్ సంస్థ. దీనికి ఫైనాన్స్, పెట్టుబడి, ఇన్ష్యూరెన్స్, వినోద, రియల్ ఎస్టేట్, లాజిస్టిక్స్ విభాగాలు ఉన్నాయి. ఇది **కిషోర్ బియానీ** చే నిర్వహింప బడుతున్నది.

## రిటైలింగ్

ఫ్యూచర్ గ్రూప్ యొక్క రిటైలింగ్ మాల్ లు
* సెంట్రల్
* ప్యాంటలూన్ రిటెయిల్ ఇండియా లిమిటెడ్
* బిగ్ బజార్

వీటిలో ఈ క్రింది ఔట్ లెట్లు నిర్వహింప బడతాయి.
* ఫుడ్ బజార్
* ప్లానెట్ స్పోర్ట్స్
* ఈజోన్
* ఆధార్

## పెట్టుబడి
ఫ్యూచర్ గ్రూప్ యొక్క పెట్టుబడి బ్రాండు, **ఫ్యూచర్ క్యాపిటల్ హోల్డింగ్స్**

## ఇన్ష్యురెన్స్
ఇటాలియన్ ఇన్ష్యురెన్స్ సంస్థ **జెనరాలి**తో భాగస్వామ్యం కుదుర్చుకొని **ఫ్యూచర్ జెనరాలి** గా నడుప బడుతోంది.

## లాజిస్టిక్స్
* ఫ్యూచర్ లాజిస్టిక్స్
## వినోదం
* గెలాక్సీ ఎంటర్ టెయిన్ మెంట్
* స్పోర్ట్స్ బార్
* బౌలింగ్ కో
* ఎఫ్ 123
బ్లూ ఫుడ్స్ అనే సంస్థ యొక్క భాగస్వామ్యంతో నిర్వహింపబడుతున్న రెస్టారెంట్ లు.
* బాంబే బ్లూస్
* స్ఫాగెట్టీ కిచెన్
* నూడుల్ బార్
* ద స్పూన్
* కాపర్ చిమ్నీ
* గెలాటో
## వెంచర్ భాగస్వాములు
అమెరికాకి చెందిన స్టేషనరీ సంస్థ **స్టేపుల్స్**, ఫ్రాన్స్‌కు చెందిన **[[సీలియో*|సీలియో]]**, మధ్య ప్రాచ్యానికి చెందిన **ఆగ్జియోం కమ్యూనికేషన్స్**

## మూలాలు
ఫ్యూచర్ గ్రూప్ కార్పొరేట్ ప్రొఫైల్ 

వర్గం:వ్యాపార సంస్థలు
వక్తృత్వం

thumb|వక్తృత్వ పోటీలో పాల్గొన్న విద్యార్థి
వక్తృత్వం అనగా ఏదైనా విషయము గురించి ఆసక్తికరంగా మాట్లాడటం లేక ఉపన్యాసము చేయడం. తోటివారిపై ప్రభావం చూపడంలో, ఇది చాలా ఉపయోగం. చర్చ లాంటి కార్యక్రమాలలో కూడా ఈ కళ తెలిసినవారు చాలా సులభంగా ఇతరులను ఆకట్టుకుంటారు. అందువలన, పాఠశాల స్థాయినుండే విద్యార్థులలో వేదిక భయము పోగొట్టటానికి, వక్తృత్వ పోటీలు ఏర్పాటు చేస్తారు.

సాధారణ భావ ప్రసరణ కంటే ఈ విషయంలో ఉపన్యాసకులు పదాలను సరిగా పలకడం, సరిగా బట్టలు వేసుకోవడం, నిలబడడం, సంజ్ఞలు వాడడంపై ధ్యాసపెడతారు.  ప్రతి సంవత్సరం జిల్లా, రాష్ట్ర స్థాయిలలో పోటీలు జరుగుతాయి.

## నైపుణ్యతని పెంచుకోవటానికి సూచనలు
* విషయాన్ని సమగ్రంగా తెలుసుకోవటం.
* ఉపన్యాసాన్ని తయారుచేసుకోవడం
* సమయపాలనకి, పొరపాట్లు దొర్లకుండా వుండటానికి, ముందుగా ప్రాక్టీస్ చేయడం.
* టోస్ట్ మాస్టర్ సంఘంలో సభ్యులుగా చేరటం
## ఇవీచూడండి
* వ్యాస రచన
## మూలాలు

వర్గం:విద్య
ప్యాంటలూన్ రిటెయిల్ ఇండియా లిమిటెడ్

thumb|261x261px|కోల్ కతా లో ప్యాంటలూన్ షో రూమ్‌
ముంబయి కేంద్రంగా నిర్వహింపబడుతున్న ఒకానొక బహుళ వ్యాపార రిటెయిల్ సంస్థ. 

* ప్యాంటలూన్స్ (ఫ్యాషన్ ఔట్ లెట్ ల హారం)
* బిగ్ బజార్ (భారతీయ హైపర్ మార్కెట్ ల హారం)
* ఫుడ్ బజార్ (సూపర్ మార్కెట్ ల హారం)
* సెంట్రల్ (ఫ్యాషన్ ఔట్ లెట్ ల హారం)
* బ్రాండ్ ఫ్యాక్టరీ (బ్రాండెడ్ వస్త్రాలను తగ్గింపు ధరలను అమ్మే ఔట్ లెట్)

## మైలు రాళ్ళు
* 1987 - మ్యాన్జ్ వేర్ (Manz Wear) ప్రై. లి. గా సంస్థ ప్రారంభం. భారత దేశంలోనే మొట్ట మొదటి ఫార్మల్ ట్రౌజర్ బ్రాండు **ప్యాంటలూన్ ట్రౌజర్** ప్రారంభం.
* 1991 - బేర్ (BARE) అనబడు భారతీయ జీన్స్ బ్రాండు ప్రారంభం. 
 
* 1992 - మే మాసంలో ఇనిషియల్ పబ్లిక్ ఆఫర్ (IPO).
 
* 1994 - ద ప్యాంటలూన్ షాప్పి - అనబడు పురుషుల వస్త్రాల స్టోరు ఫ్రాంచైజీ రూపంలో దేశవ్యాప్తంగా ప్రారంభం. బ్రాండెడ్ వస్త్రాల వ్యాపారం ప్రారంభం.
 
* 1995 - జాన్ మిల్లర్ (John Miller) – ఫార్మల్ వేర్ ప్రారంభం.
 
* 1997 - అధునాతన రిటెయిల్ వ్యాపారంలోకి ప్రవేశం. కలకత్తా లో 8000 చదరపు అడుగుల స్టోర్ ప్రారంభం. 
 
* 2001 - 22 రోజుల్లో మూడు బిగ్ బజార్ స్టోరులు కలకత్తా, బెంగళూరు, హైదరాబాదుల్లో ప్రారంభం.

* 2002 - సూపర్ మార్కెట్ చెయిన్ ఫుడ్ బజార్ ప్రారంభం.
 
* 2004 - సెంట్రల్ బెంగళూరు లో ప్రారంభం.
 
* 2005 - రిటెయిల్ సరిహద్దులను దాటి **గెలాక్సీ ఎంటర్ టెయిన్ మెంట్**, **ఇండస్ లీగ్ క్లోతింగ్**, **ప్లానెట్ రిటెయిల్** లు సొంతం. 

* 2006 - ఫ్యూచర్ క్యాపిటల్ హోల్డింగ్స్ ప్రారంభం. గృహావసరాలను తీర్చే హోం టౌన్ (Home Town), విద్యుత్ పరికరాలను విక్రయించే ఈజోన్ (Ezone), ఫర్నీచర్ హారం ఫర్నీచర్ బజార్ (Furniture Bazaar) ప్రారంభం.

ఇటాలియన్ ఇన్ష్యురెన్స్ సంస్థ జెనరాలి, అమెరికా స్టేషనరీ సంస్థ **స్టేపుల్స్** తో జాయింట్ వెంచర్ ఒప్పందం
* 2007 - 1 బిలియన్ డాలర్ల టర్నోవర్ ను దాటినది.

ఇంటర్నేషనల్ రిటెయిలర్ ఆఫ్ ద ఇయర్ గా అమెరికా కు చెందిన నేషనల్ రిటెయిల్ ఫెడరేషన్, ఎమర్జింగ్ రిటెయిలర్ ఆఫ్ ద ఇయర్ గా బార్సిలోనా లో వరల్డ్ రిటెయిల్ కాంగ్రెస్ గుర్తింపు.

ఫ్యూచర్ బజార్.కాం భారతదేశం యొక్క షాపింగ్ పోర్టల్ గా జనాదరణ

## విక్రయించబడు బ్రాండ్లు
* బ్రాండ్ ఫ్యాక్టరీ
* సీలియో
* హోం టౌన్
* లీ కూపర్
* ఆల్
* ఎథ్నిసిటీ
* బ్లూ స్కై
* నవరస్

## మూలాలు
* ప్యాంటలూన్ రిటెయిల్.ఇన్

వర్గం:వ్యాపార సంస్థలు
చర్చ

చర్చ అనేది ఎంపికలో భాగంగా వ్యక్తి జ్ఞానాన్ని, మూర్తిమత్వాన్ని, నాయకత్వ లక్షణాల్ని అంచనా వేయడానికి వాడే ప్రక్రియ. దీనిని అభ్యర్థులను జట్టుగా చేసి, చర్చా శీర్షికని నిర్ణయించి, జట్టుని చర్చించమంటారు.చర్చ జరుగుతున్నప్పుడు, అభ్యర్థుల ప్రవర్తన, హావ భావాలని అంచనావేసి, జట్టు పనికి సరిపోయే వారిని తరువాత జరిగే ఇంటర్వ్యూకి ఎంపిక చేస్తారు.
## దీనిలో విజయానికి సూచనలు
* ఇచ్చిన శీర్షిక గురించి సమాచారాన్ని గుర్తుకు తెచ్చుకోవటం.
* చర్చలో అందరూ పాల్గొనేటట్లు సమయవిభజన చేసుకోవటం.
* ఇతరులు మాట్లాడుతున్నపుడు, మధ్యలో అనవసర జోక్యంచేసుకోకూడదు
* ఇతరుల విషయాలతో ఏకీభవిస్తున్నప్పుడు అది తెలియచేసి, మీకు ఇంకా కొన్ని విషయాలుంటే వాటిని తెలపటం.
* కోపం లాంటి, భావాలను అదుపులో వుంచుకోవటం.
* ప్రతిఒక్కరిని గౌరవించడం.
* మన చెప్పేదాన్ని ఆసక్తికరంగా చెప్పటం
* సమయపాలన
* చివరలో చర్చను క్లుప్తీకరించటం 
## వనరులు

వర్గం:మౌఖిక సమాచార మార్పిడి
చాప్టర్-6

**చాప్టర్-6** 2010 లో విడుదలైన తెలుగు చిత్రం. సినిమా నటి  కళ్యాణి నిర్మాతగా, ఆమె భర్త సూర్య కిరణ్ దర్శకుడిగా రూపొందిన చిత్రం. ఈ చిత్రం ఆరు కథల సమాహారం. మిడాస్ టచ్ బ్యానర్ పై కళ్యాణి, సూర్యకిరణ్ లు నిర్మించిన ఈ సినిమాకు ఆర్. సూర్యకిరణ్ దర్శకత్వం వహించాడు. హరనాథ్, కళ్యాణి ప్రధాన తారాగణంగా రూపొందిన ఈ సినిమాకు  పి.సి. శివన్, మోహన్ సీతారా, అర్పుధన్ లు సంగీతాన్నందించారు.

## తారాగణం
* హరనాథ్ పోలిచర్ల
* కల్యాణి (కావేరి)
* బాల
* సోనియా సూరి
* సురేష్ కృష్ణ
* స్నేక్ మనో
* గోకుల్‌నాథ్
* మాస్టర్ గణేష్
* కోట శ్రీనివాస రావు
* రాజన్ పి. 
* దేవ్
* ధర్మవరపు సుబ్రమణ్యం
* ఎం.ఎస్. నారాయణ
* సుమన్ శెట్టి
* సత్యం రాజేష్
* దండపాణికొండవలస
* విజయ్ భాస్కర్
* పొట్టి రాంబాబు
* మల్లాది రాఘవ
* హేమసుందర్
* గుండు హనుమంతరావు
* విశ్వేశ్వరరావు
* అంబటి శ్రీనివాస్,
* మేఘ నాయర్
* తెలంగాణ శకుంతల
* అల్లరి సుభాషిని
* రాధా కుమారి
* శ్రీలక్ష్మి
* బండా జ్యోతి

## సాంకేతిక వర్గం

* దర్శకత్వం: ఆర్. సూర్య కిరణ్

* స్టూడియో: మిడాస్ టచ్
* నిర్మాత: కళ్యాణి సూర్య కిరణ్
* విడుదల తేదీ: ఆగస్టు 19, 2010
* సంగీత దర్శకుడు: పి.సి. శివన్, మోహన్ సీతారా, అర్పుధన్

## మూలాలు

## బయటి లింకులు
*చిత్ర ప్రకటనలు 

వర్గం:2010 తెలుగు సినిమాలు
వర్గం:గుండు హనుమంతరావు నటించిన సినిమాలు
హ్యాపీ హ్యాపీగా

**హ్యాపీ హ్యాపీగా** 2010లో విడుదలైన తెలుగు చిత్రం. వరుణ్ సందేశ్ కథానాయకుడు.
## కథ
సంతోష్ ఒక అనాథ. నలుగురు స్నేహితులతో కలిసి కార్టూన్ గైస్ పేరుతో ఓ గిప్ట్ కార్నర్ తరహా వెరైటీ బిజెనెస్ చేస్తూంటాడు. తమకు కావాల్సిన వారుకి గిప్ట్ ఇవ్వాల్సి వస్తే సంతోష్ కి షాప్ కి ఫోన్ చేస్తే వాళ్ళు ఆ పని పూర్తి చేస్తూంటారు. మరో ప్రక్క సంతోష్ తన ఖాళీ టైమ్ లో తన ప్రేమలో ఎవరన్నా అమ్మాయి పడకపోతుందా అని తిరుగుతూంటాడు. ఈ క్రమంలో అతనికి పూజ పరిచయమవుతుంది. వెంటనే ప్రేమలో పడిన అతను ప్రపోజ్ చేద్దామనుకునేసరికి ఓ విషయం తెలుస్తుంది. అదేమిటంటే ఆమెకి ప్రేమ అంటే సదాభిప్రాయం లేదని. దాంతో నేరుగా ఆమెను ప్రేమిస్తున్నాను అని చెప్పకుండా తను ఓ అమ్మాయితో ప్రేమలో ఉన్నానని అబద్దమాడతాడు. ఎవరా అమ్మాయి తనకు చూపెట్టమని పూజ పట్టుబడితే సంతోష్ అప్పటికప్పుడు తన కళ్ళకు కనపడిన అమ్మాయి ప్రియని చూపెడతాడు. అది నిజమే అనుకుని నమ్మిన పూజ వీరిద్దరనీ కలపాలని ప్లాన్ చేస్తుంది. ఈలోగా మరో మలుపు. ప్రియ మరెవరో కాదు. ఆ ఊళ్ళో ఉన్న పెద్ద డాన్ సూరి చెల్లెలు. అతనికి తన చెల్లి వంక ఎవరు చూసినా నచ్చదు. కాలో చెయ్యో తీసేస్తాడు. ఇలాంటి పరిస్ధితుల్లో ఇరుక్కున్న సంతోష్ ఏం చేసాడు అన్నది మిగిలిన కథ.

## తారాగణం
ఈ సినిమాలో నటించిన వివరాలు:
* వరుణ్ సందేశ్ - సంతోష్
* శరణ్య మోహన్ - ప్రియ
* వేగా తమోటియా - పూజ
* ఆలీ 
* ఎం. ఎస్. నారాయణ
* పి. రవిశంకర్ - సూరి
* రాజా శ్రీధర్‌
* రజిత
* తెలంగాణ శకుంతల

## సాంకేతికవర్గం
ఈ చిత్రంలోని సాంకేతిక నిపుణులు:
* మాటలు: అనిల్ రావిపూడి 
* సంగీతం: మణిశర్మ
* పాటలు: సిరివెన్నెల సీతారామశాస్త్రి
* ఛాయాగ్రహణం: వెంకి.ఎ.దర్శన్‌ 
* కూర్పు‌: కె.వి.కృష్ణారెడ్డి 
* కళ‌: బాబ్జీ 
* నృత్యం‌: అజరుసాయి
* నిర్మాత: వడ్లమూడి దుర్గాప్రసాద్‌ 
* కథ- స్క్రీన్‌ప్లే- దర్శకత్వం: ప్రియాశరణ్‌

## పాటలు
ఈ చిత్రంలోని పాటలన్నీ సిరివెన్నెల సీతారామశాస్త్రి రచించాడు.
# నవ్వాలంటే సందేహం మాని నవ్వేయి అంతే - హరిచరణ్, రీటా
# ఎదురయ్యే ఎవరీ లైలా - రాహుల్ నంబియార్
# పరాగ్గా ప్రేమలో పడినావా - రోజా
# మధురానుభవమా ప్రేమ మతిలేని తనమా ప్రేమ - హేమచంద్ర
# పుటుక్కు జరజర డుబుక్కు మే అడక్కు అది ఒక రహస్యమే - దీప్తి చారి, హేమచంద్ర

## మూలాలు

## బయటి లింకులు
*
వర్గం:2010 తెలుగు సినిమాలు
వర్గం:ఆలీ నటించిన సినిమాలు
వర్గం:ఎం.ఎస్.నారాయణ నటించిన సినిమాలు
ఉష్ట్రాసనం

**ఉష్ట్రాసనం** (సంస్కృతం: उष्ट्रसन ) యోగాలో ఒక విధమైన ఆసనము. సంస్కృతంలో ఉష్ట్రం అనే పదానికి ఒంటె అని అర్థం. అందుకనే ఈ భంగిమతో కూడిన వ్యాయామరీతిని ఒంటె భంగిమ అని పిలుస్తున్నారు. ఒంటె భంగిమ అనేది శర భంగిమ (ధనురాసన) కు ఊర్ధ్వ శర భంగిమ (ఊర్ధ్వ ధనురాసన) కు మధ్యస్థంగా ఉంటుంది.

## పద్ధతి

* మోకాళ్ల వద్ద కాళ్లను వంచి ఆరు అంగుళాల దూరంలో వాటిని ఉంచాలి. 
* కాలివేళ్లు, మడమల వంపు ఆధారంగా కూర్చొవాలి.
* నడుము కింది భాగంలో వీలైనంత వెడల్పుగా ఉంచాలి. 
* శరీరం, వెన్నెముక, మెడ సమాంతరంగా ఉంచాలి. అరచేతులను సంబంధిత మోకాళ్ల మీద ఆనించాలి.
* మోకాళ్లమీద శరీరాన్ని వెనుకకు వంచి కుడి మడమను మీ కుడి చేతితోనూ, ఎడమ మడమను ఎడమ చేతితోనూ పట్టుకోవాలి.
* మడమలను గట్టిగా పట్టుకుని నడుము, తొడలను వెనక్కు వంచాలి. 
* తలను, మెడను వీలైనంతగా వెనక్కు వంచాలి. 
* కటి భాగాన్ని, నడుమును కొద్దిగా ముందుకు నెట్టాలి. 
* శ్వాసను మామూలుగా పీల్చి వదులుతూ ఈ స్థితిలో 6-8 సెకన్ల వరకు అలాగే ఉండిపోవాలి. 
* తర్వాత ఈ స్థితినుంచి బయటకు వచ్చి మామూలుగా నీలింగ్ పొజిషన్‌కి వెళ్లాలి. 
* ఇలా చేస్తున్నప్పుడు ముందుగా చేతులను సడలించి నీలింగ్ పొజిషన్లో శరీరాన్ని గట్టిగా ఉంచాలి.

## లాభములు
* వెన్నుముకను సడలపరచును. 
* మెదడుకు రక్త ప్రసరణను వృద్ధి చేయును.
* వీపుకు సంబంధించిన వ్యాధులను నయము చేయును.
*మడమలు, తొడలు, శరీరం, ఛాతీ, గొంతు, కటి, పొత్తి కడుపులను దృఢంగా ఉంచడానికి ఈ భంగిమ చాలా మంచింది. ఇది మెడ, పొత్తికడుపు అంగాలను నియంత్రిస్తుంది. ఈ భంగిమ ఉబ్బసం దుష్ప్రభావాలను తొలగించి, శ్వాస కోశాలను, ఊపిరితిత్తుల పనితీరును, ముక్కు నాళికను, నరాల పనితీరును మెరుగుపరుస్తుంది. పదే పదే వచ్చే తలనొప్పి, గొంతు సమస్యలు, టాన్సిల్స్‌ను నిరోధించి, నివారిస్తుంది.
*ఈ భంగిమను క్రమం తప్పకుండా చేస్తే ఫాటిగ్యూ, రుతుసంబంధ అసౌకర్యాన్ని, ఆత్రుతను నివారిస్తుంది

## మూలాలు

వర్గం:యోగా
మయూరాసనం

thumb|right|300px|మయూరాసనం

**మయూరాసనం** (సంస్కృతం: मयूरसन ) యోగాసనాలలో ఒక ఆసనం. సంస్కృతంలో మయూరమంటే నెమలి అని అర్థం. మోచేతులపై తమ బరువునంతా మోస్తూ భూమికి సమాంతరంగా ఓ బద్దలా ఉండగలుగటాన్ని మయూరాసనంగా చెపుతారు. ఈ ఆసనం చిత్రంలో చూపినట్లు మయూరాన్ని పోలి ఉంటుంది.
## పద్ధతి

## జాగ్రత్తలు
* ఇది చాలా జాగ్రత్తగా సమతూకంగా చేయాల్సిన ఆసనం.
* మొత్తం శరీరం బరువంతా కేవలం చేతులపై ఉంటుంది కనుక ఎప్పుడైనా బ్యాలన్స్ కోల్పోయే అవకాశం ఉంది. కనుక ఈ ఆసనం వేయటానికి శిక్షణ అవసరం
* ఆసనం వేసే సమయంలో ఎట్టి పరిస్థితిలోనూ శరీరాన్ని ఒకేసారిగా కదలించటం చేయకూడదు.
* ఆసనం వేసేటపుడు ఆయాసంగా ఉన్నా దగ్గు వస్తున్నా తిరిగి శిక్షణను ప్రారంభించండి.

## ఉపయోగాలు
* కడుపుకు సంబంధించిన అన్ని వ్యాధుల వారికి ఉపయోగపడును.
* ఉదరావయములను చైతన్యవంతము చేయును.
* భుజములను, మణికట్లను, మోచేతులను శక్తివంతము చేయును.
* వాత వికారములను నివారించును.
* ఉదరమునందలి ఎండోక్రైన్ గ్రంధులను పుష్టివంతము చేయును.

వర్గం:యోగా
ఉందానగర్ రైల్వేస్టేషన్

**ఉందానగర్ రైల్వేస్టేషన్‌**, హైదరాబాదులోని ఒక రైల్వే స్టేషను. ఇది హైదరాబాదు-బెంగుళూరు జాతీయ రహదారిపై, రాజీవ్ గాంధీ అంతర్జాతీయ విమానాశ్రయానికి ఆరు కిలోమీటర్ల దూరంలో ఉంది.

ఇది కాచిగూడ - బెంగళూరు రైలుమార్గములో కాచిగూడకు సమీపములో ఒక రైల్వేస్టేషను. మూడు ఫ్లాట్ఫార్మ్స్ తో  ఉన్న ఈ స్టేషన్ ద్వారా 22 రైళ్ళు ప్రతి రోజు వెళుతూ ఉంటాయి. ఉందానగర్ స్టేషన్ నుంచి ప్రతిరోజు ఏడు రైళ్ళు  బయలుదేరతాయి.   సామాన్య ప్రజానీకం ఇప్పటికి శంషాబాద్ స్టేషన్ అని అంటారు . ప్రస్తుతము  బ్రాడ్గేజి మార్గముగా ఉన్న ఈ మార్గమును  రైల్వే శాఖ వారు  డబ్లింగ్,  విద్యుత్కీకరణ మార్గముగా తీర్చిదిత్తున్నారు. దీనితో రైళ్ల వేగం పెరగడమే గాక  ఈ మార్గం ద్వారా  నిత్యం ప్రయాణం చేసే వారికి  సమయము కలిసి రావడము,మరికొన్ని కొత్త  రైళ్ళు రావడానికి ఆస్కారం ఉన్నది ఇక్కడనుండి సికింద్రాబాదు, ఫలక్ నుమా ప్రాంతాలకు యమ్.యమ్.టి.యస్ సదుపాయము ఉన్నది.

## మూలాలు

వర్గం:తెలంగాణ రైల్వే స్టేషన్లు
వర్గం:హైదరాబాదు రైల్వే స్టేషన్లు
వర్గం:భారతదేశపు రైల్వే స్టేషన్లు
సీలియో*

**సీలియో*** అనునది అంతర్జాతీయ ప్రమాణాలతో వస్త్రాలను రూపొందించే ఒక రిటైలర్. ఇది ఫ్రాన్స్ లోని సెయింట్-ఓయువెన్ లో ప్రారంభించబడింది.

ప్రాథమికంగా ఐరోపా ఖండానికి సరసమైన ధరలకే ఆధునిక వస్త్రాలను రూపొందిస్తుంది. సీలియో స్టోరులు ఫ్రాన్స్ లోని షాపింగ్ మాల్ లలోను, షాపింగ్ డిస్ట్రిక్ట్ లలోను కనిపిస్తుంటాయి. 2005 లో ఈ సంస్థ 1,800 ఉద్యోగులను నియమించుకోగా, 1,500 స్టోరులలోను, మిగతావారు వేర్ హౌవుస్ లలోను పనిచేస్తున్నారు.

## చరిత్ర
1978 లో మార్క్, లారెంట్ గ్రాస్ మన్ సోదర ద్వయం సెయింట్ లాజారెలో ఉన్న వారి దుకాణంలో పనిని ప్రారంభించారు. 1980 నాటికి దానిని ఇతర ప్రదేశాలకు విస్తరించారు. 1985 నాటికి గానీ సిసలైన సీలియో రూపం దాల్చలేదు. 1989 నాటికి ఫ్రాన్సు లోని 34 చోట్ల స్థాపించబడింది. 1992 కు ఇది 150కి చేరినది. తర్వాత బెల్జియం, స్పెయిన్, 1994లో పోర్చుగల్, 1999లో ఇటలీలో స్థాపించారు.

## భారతదేశంలో సీలియో
భారతదేశంలో సీలియో జాయింట్ వెంచర్ ఉత్పత్తిగా ఫ్యూచర్ గ్రూప్కి చెందిన ప్యాంటలూన్ రిటెయిల్ ఇండియా లిమిటెడ్చే రూపొందించబడుతున్నది. ట్రౌజర్లు, షర్టులు, స్వెటర్ లు, టీ-షర్టులు, పోలో షర్టులు, సూట్లు, జాకెట్లు, బెల్టులు, టైలు, బాక్సర్ షార్టులు అందిస్తుంది.

#### సీలియో పంచసూత్రాలు
* మగతనం
* ఆకర్షణీయం
* పారదర్శకత
* విలువలు
* సేవ
## నిర్దేశిత వినియోగదారులు
పట్టణంలో నివసించే ముప్పై ఏళ్ళ ఉద్యోగి. ఫ్యాషన్ ని గుడ్డిగా అనుసరించకుండా, విచక్షణతో మంచి దుస్తులను వేసుకోవాలనుకొనేవారు, దుస్తులు సౌకర్యంగానూ, చూడటానికి ఆకర్షణీయంగా కనిపించాలనుకొనేవారు.
## మూలాలు
* ప్యాంటలూన్-సిలియో లిమిటెడ్ 
* సీలియో వెబ్ సైటు

వర్గం:వ్యాపార సంస్థలు